
PREDGOVOR 


Pred nama je hrvatski prijevod djela sv. Bernarda 
(1090.-1153.), koji je izvorno naslovljen De gradibus 
humilitatis et superbiae. Hrvatski tekst, nažalost, nije 
prijevod tog izvornog latinskog teksta nego talijanskog 
(Rim, 1996.g.). Ipak se nadamo da će, sa svojim 
asketskim smjernicama, i kao takav poslužiti čitateljima. 

I sama nakana prevoditelja, pokojnog don Josipa 
Marendića, u suradnji s urednicom biblioteke 
*Symposion? - s. Marijom od Presvetog Srca, bila je 
prenošenjem Svečeve misli pomoći tragateljima za 

Okosnicu spisa čini dvanaest stupnjeva poniznosti 
preuzetih iz Pravila sv. Benedikta (Montecassino, 
poslije 534. g.) i donesenih u sažetijem obliku. Njima 
je pridodano dvanaest stupnjeva oholosti koji su u djelu 
temeljitije određeni. 

Tekst je prvotno Sv. Bernard namijenio monasima 
samostana u Clairvaux-u. Na njihovu molbu, zapisuje 
ono što naučava i tako njeguje klicu monaškog žara za 
novim stvorenjem u Kristu. Rasprava će možda i 
danas najprije progovoriti Bogu posvećenim osobama 
u redovničkom staležu, i privući ih svojom aktualnošću, 
prenoseći zapažanja i iskustva koja ne zastarijevaju, a 
vezana su uz taj oblik života. No ona priprema za dublje 
proživljavanje otajstava Kristova života sve vjernike koji 
su spremni pronicati duhovnu pozadinu riječi. 

Božja ljubav je jedina dovoljna motivacija i snaga za 
uspinjanje. Ona je ujedno zaštita od prividnog uzlaznog 
kretanja. Tako svjedoči sv. Benedikt i sv. Bernard, svaki 

u svojem vremenu. Pridružimo im se svojom vjerom i 
nastavimo neiscrpnu snagu Stvoritelja uvoditi u svijet po 
našoj sve većoj otvorenosti Njegovu Duhu. 


S.M.Klara od Presv. Euharistije, OSC 


Samostan sv. Klare, 
Split, na bl. Krštenja Gospodinova, 2006. 





XII. 


XI. 


X 
IX. 


DVANAEST STUPNJEVA PONIZNOSTI 


Očitovati uvijek poniznost srca i tijela očima 
uprtim u zemlju. 

Neka monah govori malo mudrih riječi ali nikada 
povišenim glasom. 

Neka ne bude sklon i pripravan na smijanje. 
Šutjeti ako nije pitan. 


VIII. Poštivati ono što zahtijeva opće pravilo u 


VII. 


VI. 


V. 
IV. 
IU. 
II. 
I. 


samostanu. 

Smatrati sebe i očitovati se nižim od svih. 
Upoznavati i vjerovati da je nekoristan i 
nedostojan za sve. 

Ispovijedati (priznavati) pogrješke. 

Poslušno prihvaćati poteškoće i neprilike. 
Podložiti se potpunom poslušnošću starijima. 
Ne ljubiti svoju volju. 

U strahu Božjem neprestano se čuvati grijeha. 


Ovi stupnjevi poniznosti su po redu penjanja. 
Na prva dva stupnja uzići treba prije povlačenja 


u samostan; od ove točke, tko se popne na treći stupanj, 
mora se podložiti starješini. 





DVANAEST STUPNJEVA OHOLOSTI PO 

SILAZNOM REDU 


Znatiželja koja nas — očima i drugim osjetilima — 
zabavlja stvarima što se nas ne tiču. 

Ležemost duha, što se očituje pri izgovaranju bilo 
veselih bilo žalosnih vijesti nehajnim načinom. 
Neumjesno veselje, što se očituje u lakoći 
smijanja. 

Razmetanje, što se očituje u pretjeranom govoru. 
Posebno hvaljenje sama sebe prikazivanjem 
svojih privatnih poslova. 

Drskost smatrati sebe svetijim od svih. 

Obijest miješanja u sve stvari. 


. Braniti se od pogrješaka nepriznavanjem. 


Prividna ispovijed (priznanje) što se javno očituje 
po strogim nalozima i zapovijedima. 

Buna protiv starješine i braće. 

Sloboda griješenja. 


. Navika griješenja. 


Ova se dva posljedna stupnja oholosti ne mogu 


sniziti ostajanjem u samostanu. 


U prvih šest stupnjeva očituje se prijezir prema 


braći, u četiri sljedeća prijezir prema starješini, au dvama 
posljednjima prijezir prema Bogu. 

OPOZIVANJE 


Pošto sam u ovom djelcu naveo ono mjesto u 
I:vanđelju u kojemu Gospodin izjavljuje da ne zna dan 
posljednjega suda |, a to u cilju da podržim i potvrdim 
moje mišljenje, bio sam nadodao, a da nisam bio svjestan, 
neku stvar, što sam, kasnije, ustanovio da se ne nalazi u 
I;vanđelju. Dok je, doista, tekst govorio: Ne zna ni Sin...?, 
više izneopreznosti nego s nakanom da pogriješim, doista 
nevjeran slovu ali ne duhu: ,, Ni sam Sin čovječji ne zna“. 
Za to, polazeći odatle da učvrstim sav prikaz što je iz toga 
slijedio, požurio sam se dokazivati istinitu tvrdnju na 
pogrješnom citiranju. Međutim, pošto sam se sam uvjerio 
u svoju pogrješku mnogo vremena nakon što je moja 
knjižica bila javno objavljena, pa su je mnogi bili i prepisali, 
nisam mogao više popraviti pogrješku proširenu u toliko 
brojnim primjercima, stoga sam smatrao nužnim sredstvom 
popraviti je opozivanjem. 

Također sam u drugoj točki iznio mišljenje o 
Scrafinima, a o čemu nisam drugdje nikada ni čuo ni čitao. 
Neka moj čitatelj uzme na znanje, da sam vam razborito 
napisao: , smatram“, pošto mi nije bila nakana učiniti nešto 
drugo nego iznijeti kao svoje mišljenje ono što nisam mogao 
sasvim tvrditi kao sigurno posredstvom sv. Pisma. 

Možda bi mogao biti predmet kritike isti naslov 
knjige: Stupnjevi poniznosti, i to zbog činjenice što se 
čini da djelce više govori o stupnjevima oholosti nego o 
onima poniznosti. Kritika, ipak, što nedovoljno sa strane 
onoga tko ulazi u tekst, ili je manje shvatila razlog naslova 
što mi je na brizi da ga protumačim na kraju djelca. 


" Usp. pgLII, br. 11 
2 Mk1332 
" Usp. pgl. IV, br. 35 

UVOD 


Molio si me, brate Gotfrido,* da ti izložim, u nešto 
izraženijoj raspravi, ono što sam bio govorio javno pred 
braćom o stupnjevima poniznosti. Međutim, u želji da 
dostojno ispunim ovu tvoju molbu — kako bi trebalo —i u 
straku da ne ću uspjeti, svjestan evanđeoskog savjeta“, nisam 
se usudio početi, priznajem ti, a da nisam kasnije sjeo i 
ocijenio dali će mi sile prikladno izdržati do svršetka obveze. 


Kada je ljubav uklonila ovaj strah, da ću biti izrugan 
ukoliko ne bih dovršio djelo, a i kad me obuzeo neki posve 
drugačiji strah, zbog čega sam se počeo pribojavati više od 
pogibelji što bi mogla nastati više od uspjeha, kad bi dovršio 
djelo, nego od ruganja što nije dovršeno. Našavši se, tako, 
kao na dvostrukom putu između straha i ljubavi, dugo sam 
oklijevao kojim se putem moram uputiti. S jedne strane sam 
se pribojavao da ja osobno ne predstavim sebe kao 
neponizna, dok doista ponizno raspravljam o poniznosti; a 
s druge strane da ću biti nekoristan šutnjom iz poniznosti. 

Razmotrio sam da nijedan od dvaju puteva nije 
siguran, ali da mi je doista dužnost uputiti se jednim, bilo 
mi je draže povjeriti tebi plod, a to nije jedini od mojih 
rasprava, i to tim radije nego se sam sakriti u sigurnu luku 
šutnje. Pouzdajem se da se ne ću - u slučaju da uzmognem 
reći nešto što ćeš ti opisati kao nekorisno, uz pomoć tvojih 
molitava - uzoholiti; i da kasnije —što je vjerojatnije — ne 
ću pisati ništa što nije vrijedno tvoje pozornosti, pa tako 
nikakva stvar ne će me uzoholiti. 


“1 Gotfrid je rođak sv. Bernarda i jedan prvi od njegove redovničke 
braće. 
5 Usp. Lk 14,28 

POGLAVLJE I. 
Za kakvu se korist duše moraju penjati 
stupnjevima poniznosti 


1. Odlučujem govoriti o stupnjevima poniznosti, 
što nam ih je sv. Benedikt* zapovjedio ne da ih 
nabrajamo, nego da se po njima uspinjemo. Sada ću 
prije svega, ukoliko budem sposoban, pokazati, kamo 
nas oni moraju dovesti, a to tako, da znajući način što 
nas na kraju čeka, bude nam uspon penjanja što manje 
težak. 

Neka nam Gospodin pokaže teret puta, nagradu 
7a umor: On govori: “Ja sam put, istina i život “.' On 
putem naziva poniznost što vodi k istini: put je umor, a 
istina je plod umora. 

Upitati ćeš me: ,,Kako sigurno mogu znati da je 
Gospodin govorio o poniznosti, kad je neodređeno 
rekao: Ja sam put? Poslušaj ono što je jasnije: ,, Učite 
se od mene koji sam blaga i ponizna srca “*. On sebe 
postavlja za primjer poniznosti, kao uzor blagosti: Ako 
pa nasljeduješ, ne hodaš u mraku, pa ćeš imati svjetlo 
života. A što je svjetlo života ako to nije istina, što 
prosvjetljuje svakog čovjeka koji dolazi na ovaj svijet, 
ic mu pokazuje gdje se nalazi istinski život? Evo zašto 
je, poslije izjave: Ja sam put i istina, nadodao: i život 

- kao da je kazao: Ja sam put koji vodim k istini, ja 
sam istina jer obećajem život, ja sam život koji vam 
dajem. On kaže: ,, Ovo doista jest život vječni: da 


"! Usp. Pravilo sv. Benedikta, gl. 7. Ova glava, dosta duga u Pravilu, 
pokazuje poniznost kao ljestve, što su simbol onih Jakovljenih 
i vode u nebo. 

"Iv14,6 

" Mt11,29 

upoznaju tebe, istiniti Bože, i onoga koga si poslao 
Isusa Krista “.? 

Ali još nešto, a to je kao da bi mu rekao: ,Ja 
promatram put to jest poniznost; želim plod, to jest 
istinu. Međutim koja korist, ako je put toliko naporan 
da ja ne ću moći postići nagradu što je želim?“ Onti 
odgovara: Ja sam život, to jest poputbina koja će ti 
davati snage na putu. On viče dakle zalutalima i kojima 
je put nepoznat: Ja sam put; a mnoštvu koji sumnjaju i 
onima koji ne vjeruju: Ja sam istina; ina kraju onima 
koji se već uspinju, ali se osjećaju umornima: Ja sam 
život. 

Smatram da sam ti dovoljno pokazao, polazeći 
od navedenog evanđeoskog ulomka, da je plod 
poniznosti poznavanje istine. Ali poslušaj i ovaj drugi 
tekst: Zahvaljujem ti, Oče neba i zemlje, što si sakrio 
sve ovo — to jest očito tajne istine — od mudrih i 
razumnih — to jest oholih — i objavio ih malenima!", 
to jest poniznima. Također i u ovom mjestu jasno je 
kako je istina skrivena oholima, a otkrivena poniznima. 


2. Doista, ovako se može definirati poniznost: 
poniznost je krjepost po kojoj se čovjek prezire jer 
savršeno poznaje samoga sebe. Ova definicija pristaje 
onima koji, pošto su pripravili u svom srcu ljestve za 
uspinjanje, napreduju od krjeposti do krjeposti, od 
stupnja do stupnja, dok stignu na vrhunac poniznosti, 
smješteni kao na brđu Sionu, to jest pošto su ostvarili 
sklonost razmišljanja, moći će razmatrati istinu. ,,Doista 
— kaže psalam — donositelj zakona udijelit će svoj 


91v17,9 
19Mt11,25 

blagoslov“."! , jer koji će dati zakon dati će također 
blagoslov, to jest, onaj koji je zapovjedio poniznost, 
dovesti će do istine. 

Međutim, tko je ovaj donositelj zakona, ako ne 
Gospodin dobar i pravičan, koji je dao zakon 
skrenulima s pravoga puta? I, doista, sasvim je stalno, 
da skreću s pravoga puta oni koji napuštaju istinu. Ali, 
da li su oni napušteni od svoga Spasitelja, na svom 
zaokretu? Ne: dobri i pravični Gospodin njima naređuje 
put poniznosti, po kojemu se mogu vratiti k spoznanju 
istine. Nudi im prigodu da steknu spasenje jer je dobar; 
pa ipak bez strogosti zakona, jer je pravedan. Dobar 
je, jer ne će da oni propadnu; pravedan je, jer ne 
zaboravlja kazniti. 


3. Zato sveti Benedikt raspoređuje ovaj zakon, 
posredstvom kojega se vraća k istini, na dvanaest 
stupnjeva. Kao što se po njemu stiže Kristu putem deset 
zapovijedi zakona i dvostrukog obrezanja — što 
dovršava broj dvanaest — duše i srca, tako se može 
doprijeti do istine samo kad se popne na ovih dvanaest 
stupnjeva. Što nama znači činjenica da se Gospodin 
učitovao na vrhu ljestava pokazanih Jakovu kao tip 
poniznosti, ako ne da je poznavanje istine položeno na 
vrhunac poniznosti? Gospodin, sa vrhunca ljestava, 
pledao je na sinove ljudske kao Istina. Njegove oči, 
kako ne će prevariti, tako nisu nikada spoznale da su 
bile prevarene — da vide ima li netko tko bi upoznao ili 
tražio Boga. Zar se i tebi ne čini kako s vrhunca zove i 
govori onima koji ga traže? On poznaje dobro svoje: 
. Dođite k meni svi koji me žudite i nasitite se 


'" Ps83,6-8 

plodovima mojim “.!?I još: ,, Dođite k meni svi koji 
ste umorni i opterećeni, i ja ću vas okrijepiti“.!? On 
kaže: Dođite. Kamo? K meni, Istini. Kakvim putem? 
Putem poniznosti. Za kakvu korist? Ja ću vas 
okrijepiti. Ali, kakva je okrjepa što je Istina obećana 
onima koji se penju k njemu, i što dariva onima koji 
stignu do njega? Nije li možda ljubav? Jer će k njoj 
prispjeti, po riječima svetog Benedikta", poslije nego 
se popeo na najviši stupanj. 

Ljubav je uistinu slatko i ugodno jelo, što podiže 
umorne, veseli žalosne i konačno čini da mu je jaram 
Istine ugodan, a njegov teret lagan. 


4. Ljubav je dobro jelo, što se nalazi u središtu 
Salomonove gozbe, siti gladne, osvježava uzvanike 
miomirisom raznovrsnih krjeposti, kao što su isto 
tako mirisave mirodije raznog ukusa. Na ovoj gozbi, 
doista, uzvanici se poslužuju mirom, strpljivošću, 
blagošću, dugotrpnošću, veseljem u Duhu Svetom; a 
ako ima i drugih plodova istine i mudrosti, ondje su 
doneseni. 

Također i poniznost ima na ovoj gozbi svoja 
posebna jela, kao što je kruh boli i vino skrušenosti. 
Istina ih prinosi kao prvo jelo početnicima, kojima se 
obraća riječima: ,, Ustanite pošto ste sjedili, vi koji 

jedete kruh boli“. Također i kontemplacija prinosi, 
na ovoj gozbi, čvrstu branu mudrosti, kao što je ona od 
najfinijega brašna, skupa s vinom što veseli srce 
čovječje. Istina poziva na gozbu govoreći: ,, Blagujte, 


1) Sir24,18 
19 Mt11,28 
“9 Usp. Sv. Benedikt, Pravilo, pl. VII. 
'9 Ps127,2 

prijatelji moji, i pijte i opijmo se, predragi “5. 
ljubav, dodaje Pismo, Jeruzalemske djevojke stavile 
su u sredinu,!? to jest za nesavršene duše. Kako se 
sada ne mogu još hraniti kojom tvrđom hranom, one se 
za sada trebaju hraniti mlijekom ljubavi mjesto kruhom, 
i uljem mjesto vinom. Stoga je dobro rečeno za ljubav 
dla je stavljena u sredinu, jer je slast njezine slatkoće 
izvan dohvata početnika, prestrašenih zbog straha, a 
nije više dovoljna ni savršenima, kojima je već poznata 
obilatija slast kontemplacije. Jedni se moraju još očistiti, 
pomoću veoma gorkoga lijeka straha, od zloćudne 
naravi tjelesnih naslada i ne uživaju još slast mlijeka. 
Drugi već odviknuti od mlijeka,vesele se radosnije 
sudjelujući na gozbi prvih plodova slave. Jedino su u 
sredini oni, to jest oni koji napreduju, pa uživaju u 
nekoliko medenih kapi ljubavi, i namireni su za trenutak 
u svojoj slabosti. 


5. Prvi tanjur je poniznost, što čisti gorčinom; 
drugi je ljubav, što tješi slatkoćom, treći je 
kontemplacija, što krijepi dušu jakošću. Jao, 
Gospodine, Bože krjeposti, dokle ćeš me hraniti 
kruhom suza, i još mi davati u suzama piti? Tko će me 
dovesti barem u središte one gozbe, do slatkog banketa 
ljubavi gdje se pravednici goste u prisutnosti Božjoj, i 
radosni se vesele? Dok ne mogu više reći Bogu govoreći 
mu u gorčini moje duše: ,,Ne osudi me“, nego, da ija 
također hranjen beskvasnim kruhom iskrenosti i istine, 
uzmognem veselo pjevati na putevima Gospodnjim kako 
je velika slava Gospodnja.!? 


16) Pj5,l 
7 Pj3,10-11 
') Usp. 1 Kor 5,8; Ps 137,5 

Uza sve to, put poniznosti je dobar: na njemu se 
traži istina, stječe se ljubav, ima se dio na plodovima 
mudrosti. Ukratko, kao što je Krist svršetak zakona, 
tako je savršenstvo poniznosti poznavanje istine.!? 
Kad je Krist došao, donio je milost. Istina, kome se 
očituje, dariva ljubav; ali se ona očituje poniznima. 
Poniznima, zato, daje milost. 


6. Kako sam mogao, izložio sam kakav je plod 
pod vidikom pod kojim se moraju uzdizati stupnjevi 
poniznosti. Prema mojim sposobnostima, pokušat ću 
sada kazati kakvim redom ovi stupnjevi dovode do 
nagrade predložene od istine. 





1 Usp. Rim 104 
2%) 1Pt5,5 

POGLAVLJE II. 
Kakvim redom dovode ovi stupnjevi do nagrade 


Pošto spoznanje istine postaje preko tri stupnja, 
tražit ću ukratko, ukoliko ću za to biti sposoban, da 
bude jasnije, kojemu od ova tri stupnja istine odgovara 
dvanaesti stupanj poniznosti. Stvarno, mi tražimo u sebi, 
u bližnjima i u njezinoj biti. Tražimo je u sebi, prosuđujući 
sami sebe; u našim bližnjima, sudjelovanjem u njihovim 
bolima; u njenoj biti, promatrajući je čistim srcem. 
Poštuj broj, pazi na red. Prije svega, ista Istina te uči 
da je moramo tražiti najprije kod bližnjih, negoli u njenoj 
biti. U nastavku ćeš razumjeti zašto je ti moraš tražiti 
najprije u samom sebi nego li u bližnjima. 

U broju blaženstava, što ih Gospodin proglasi u 
svom Govoru na gori, on je dao prednost milosrdnima 
pred čistima u srcu. To je stoga što milosrdni, iskazujući 
svoje osjećaje prema bližnjima, lako pronađu u njima 
istinu. I stoga se, po ljubavi, prilagođuju s njime, na 
način da smatraju kao svoje ono što se njemu događa, 
bilo dobro bilo zlo. Postaju slabi sa slabima, zapali ih 
sablazan što je trpe. Navikli su se radovati s 
radosnima, a plakati sa zaplakanima*'. Očistivši tako 
pogled srca posredstvom ove bratske ljubavi, mogu 
uživati u promatranju istine u njezinoj biti; istinu po 
ljubavi kojom preuzimaju na sebe boli drugih. 

Oni, nasuprot, koji se ne sjedinjuju sa braćom na 
ovaj način nego vrijeđaju one što plaču, ili ocrnjuju one 
što uživaju, kako mogu postići istinu u svojim bližnjima, 
onima, što stvarno nisu prihvaćeni na isti način s ljubavlju, 
pa ne osjećaju u samima sebi osjećaje što su u drugima? 


*" 2Kor11,29 

Dobro se primjenjuje njima narodna poslovica: zdrav 
ne zna što trpi bolesnik, ni sit što trpi gladni. Obratno, 
koliko više bolesnik jest bliži drugom bolesniku, i 
izgladnjeli drugom izgladnjelom, toliko je življa njihova 
bratska ljubav. Pa kao što čista istina ne može biti 
uočena osim čistim srcem, tako se nevolja što muči brata 
istinitije prihvaća od srca što je ucviljeno. 

Ali da bi ti mogao imati srce osjetljivo za tuđu 
bijedu, nužno je da ti prije upoznaš svoju osobnu bijedu, 
i to na način da u svojoj duši potražiš osjećaje bližnjega. 
Tako ćeš sam znati kako ćeš mu doći u pomoć. Po 
primjeru našeg Spasitelja, koji htjede trpjeti da nas pouči 
trpjeti za druge; htjede postati bijedan da nas pouči imati 
milosrđe, kako je za njega napisano: ,, Zskustveno nauči 
poslušnosti od onoga što je pretrpio “?, i tako da nas 
pouči milosrđu. Ne stoga što on ne bi znao onda što je 
milosrđe — njegovo se milosrđe proteže od vječnosti u 
vječnost — nego jer je to znao po naravi od vječnosti, 
ali ju je upoznao iskustveno u vremenu. 


7. Možda će ti izgledati teško prihvatiti koliko 
sam rekao, da je Krist, Božja mudrost, bio naučio 
posjedovati milosrđe, kao onaj koji je stvorio sve stvari, 
adanije neku stvar predvidio od čega je ona što postoji. 
Tim više da se onaj tekst što sam ga naveo za potvrdu 
moje tvrdnje, a izvođen je iz poslanice Hebrejima, može 
također tumačiti u drugom smislu koji ne bi izgledao 
toliko lakomislen kao moja tvrdnja. Nauči, moglo bi 
se po djelima odnositi ne na osobu Glave, nego na 
njegovo tijelo koje je Crkva. Onda bi bio smisao: Od 
podnesenih boli iskustveno nauči, to jest: naučio je 


"9 Heb5,8 

poslušnost u svom tijelu od muka podnesenih u svojoj 
slavi. Ona muka, onaj križ, uvrjede, pljuvanja, udarci, 
što ih je podnio Krist, naša glava, što su drugo za 
njegovo tijelo, što smo mi, nego isto toliko čudesnih 
primjera poslušnosti? ,, Krist — kaže Pavao — postade 
poslušan Ocu do smrti“. Za koju potrebu? Neka 
odgovori apostol Petar: ,, Krist je trpio za nas, i ostavio 
vam primjer da idete njegovim stopama “,* to jest 
da nasljedujete njegovu poslušnost. 

Neka nas njegovo trpljenje, jer smo obični ljudi, 
pouči koliko toga moramo trpjeti radi poslušnosti, kada 
je on, iako Bog, po poslušnosti bio spreman umrijeti. 

»Ali na ovaj način“, mogu upitati, ,,ne će li biti 
nedolično potvrditi da je Krist bio naučio poslušnost, ili 
milosrđe, ili nešto drugo u svom tijelu, od časa što se 
ne može potvrditi ni vjerovati da je on bio mogao naučiti 
u vremenu i u svojoj osobi bilo kakvu stvar što bi prije 
bila skrivena?“ Stvarno je ista osoba onaj koji nas uči 
da budemo milosrdni ili poslušni, i onaj koji bi nas poučio 
takve stvari jer su glava i tijelo samo jedan Krist. 


8. Ne niječem da je ovo tumačenje baš ispravno. 
Ali prethodno tumačenje izgleda da je potvrđeno od 
nekog drugog mjesta iz iste poslanice, gdje se govori: 
»Nije uzeo narav anđela, nego ju je uzeo od 
potomstva Abrahamova; stoga se morao u svemu 
upriličiti braći, i konačno da postane milosrdan “.? 

Smatram da se ove riječi moraju odnositi na glavu, 
ukoliko se ne mogu sasvim primijeniti tijelu. Očito je 


29 Fi12,8 

jasno za Riječ Božju, koji je kazao da nije uzeo narav 
anđela — sjedinivši je, to jest sebi u samo jednoj osobi 
— nego od potomstva Abrahamova. Nigdje se ne čita: 
»Riječ postade anđelom“, nego: , Riječ postade 
tijelom “, i tijelom od Abrahamova tijela, prema 
obećanju koje se na njega odnosilo od početka. Stoga, 
to jest zbog razloga ovoga uzimanja tijela morao se u 
svemu upriličiti braći, to jest bilo je prikladno i nužno, 
da, podložan trpljenju kao mi, On prođe kroz sve vrste 
jada, osim grijeha. 

Akoti pitaš: ,, Zašto je bilo potrebno?“ odgovara 
ti Pavao: S nakanom da postane milosrdan. ,Ali ti 
ćeš ustrajati, zašto se to ne može upravo odnositi na 
tijelo?“ ,,Budući da je sam trpio i bio kušan, može 
pomoći onima koji stoje u kušnji “.%* Ja ne vidim kako 
bi se mogle razumjeti ove riječi drukčije nego na ovaj 
način: on je htio trpjeti i biti kušan, izuzevši grijeh, od 
svih ljudskih jada — ovo treba reći: upriličiti se u svemu 
braći — za iskustveno naučiti što je milosrđe i samilost 
s obzirom na one što slično trpe i što su napastovani. 


9. Ne kažem, da posredsvom ovoga iskustva, on 
postade mudriji, nego da se pokazao bliži. U cilju da bi 
slabi sinovi Adamovi, koje se udostojao pozivati i učiniti 
svojom braćom, ostavili strah povjeriti svoje jade njemu, 
koji ih je mogao kao Bog ozdraviti, ali to je htio kao 
njihov bližnji. Njihovi jadi bili su mu poznati, jer ih je 
jednako trpio. Radi toga Izaija ga naziva: ,, Čovjek boli, 
vičan patnjama “.?" I Apostol kaže: ,, Nemamo 
velikog svećenika koji ne bi mogao suosjećati s 

našim patnjama “.2* I da pokaže da je Krist mogao s 
njima suosjećati, dodaje: ,, Zskušan u svemu, kao i mi, 
samo što nije sagriješio “.?? 

Blaženi Bog, blaženi Sin Božji, sigurno je bio 
neosjetljiv u onoj naravi koja mu je dozvoljavala ne 
smatrati se otimačem jednakosti s Ocem, prije 
samoponiženja uzimanjem oblika sluge. Pošto još nije, 
u takvom stanju, iskusio bijedu i podložnost, nije 
iskustveno poznavao milosrđe i posluh. Poznavao ih je 
po naravi, ali ih nije poznavao iskustvom. Ali kad se 
ponizio, ne samo ispod sebe samoga, nego se učinio 
također malo nižim od anđela — koji također nisu 
podložni trpljenju, ali po milosti, ne po naravi —i ponizio 
se do onoga oblika u kojem je mogao trpjeti i biti 
poslušan — ono što nije mogao, kako smo već rekli, u 
svojoj vlastitoj naravi — iskustveno je spoznao milosrđe 
u svojoj muci, a poslušnost u svojoj poniznosti. Tim 
iskustvom, rekoh, nije poraslo u njemu znanje, ali je po 
njemu u nama poraslo povjerenje prema njemu. Jer je 
On, od koga smo se griješeći udaljili, postao bliži nama 
zahvaljujući mukotrpnoj spoznaji naših jada. Kad bi se 
ikada usudili približiti k Njemu da je ostao u stanju 
vječnog netrpljenja? Sada naprotiv, poticajem Apostola, 
pozvani smo da pristupimo s pouzdanjem k prijestolju 
njegove milosti, budući da znamo da je On, kao što je 
napisano na drugom mjestu, naše bolesti ponio, naše je 
boli na se uzeo.* Obzirom na činjenicu da je isti On 
trpio, ne smijemo više sumnjati da može imati samilost 
s nama. 


29 Heb4,15 
) Heb4,15 
*%) Usp. Iz 53,4 

10. Stoga ne mora izgledati besmisleno govoriti da 
je Krist počeo nešto znati što prije nije znao, budući da je 
različita stvar poznavati milosrđe od vječnosti u svjetlu 
božanstva, a prihvatiti ga u vremenu u vlastitom tijelu. 

Pazi također, ne mora li se shvatiti u sličnom smislu 
onaj Gospodinov izričaj, kada je učenicima na pitanje 
o posljednjem danu, odgovorio da ga ne zna. Kako li 
je mogao ne znati onaj dan, kad su u Njemu sakrivena 
sva bogatstva mudrosti i znanja? Možda je htio sakriti 
od učenika, uz cijenu laži, ono što nije bilo korisno njima 
znati? Ne, sigurno. Kao što nije mogao ne znati, budući 
daje On mudrost, tako nije mogao ni lagati, pošto je 
On istina. Ali je zanijekao da mu je poznato što pitaju, 
jerje htio da učenici svladaju znatiželju od nekorisnog 
istraživanja. Nije zanijekao na potpuni način, nego kao 
na jedan izvjesni način, to jest takav, istinu govoreći, 
da je mogao zanijekati. Premda, doista, videći u svjetlu 
svoga božanstva sve stvari, sadašnje, prošle i buđuće, 
Njemu je također bio poznat onaj dan, pa ipak ga nije 
poznavao s nekim osjetilom svoga ljudskoga tijela. Na 
drugi način, dah s njegovih usana već je usmrtio 
Antikrista; uši njegove već su čule glas Arkanđela i glas 
trublje na čiji će zvuk mrtvi morati uskrsnuti; i već su 
Njegove tjelesne oči vidjele jarce i ovce što će ih On 
razlučiti jedne od drugih. 


11. Konačno, da nam pomogne shvatiti da je 
zanijekao da poznaje onaj dan jedino onom spoznajom 
što se postiže preko osjetila tijela, namjerno je 
odgovorio na pitanje učenika, ne riječima: , Ja to ne 
znam“, nego: ,, Ni isti Sin čovječji“! Što znači htjeti 

reći Sin čovječji, ako ne ime tijela što ga je bio uzeo? 
Ovim odgovorom dano nam je razumjeti kako On kaže 
da ne zna onaj dan ne kao Bog, nego kao čovjek. Kada 
doista u drugim prigodama govori o sebi kao Bog, on 
osobito sebe ne predstavlja kao ,,sin“ ili ,,sin čovječji“: 
nego kaže , Ja“ ili ,mene“, kao kad tvrdi: ,, Zaista, 
zaista, kažem vam, prije nego je Abraham bio, ,,Ja 
Jesam “.?? Veli: ,,Ja sam “, ne ,,Sin čovječji jest“. Nema 
sumnje da u ovom slučaju govori o svojoj božanskoj 
bitnosti, snagom koje je On prije Abrahama, i u kojoj 
nije imao početak, ni od suštine ljudske u kojoj je rođen 
poslije Abrahama i Abrahamovih potomaka. Drugom 
prigodom, još, htijući doznati od učenika što drugi ljudi 
misle o Njemu, On reče: ,,Za koga drže“, ne ,mene“, 
nego “Sina čovječjega “.?? Kada, naprotiv, ispitujući 
ih iznova, htjede znati, što baš oni misle o Njemu, upita: 
»A vi, za koga me držite? “*, a ne ,,Tko je Sin 
čovječji“. Kada pita što drugi ljudi misle o njegovoj 
tjelesnoj osobi, upotrebljava ime za tijelo, to jest Sin 
čovječji. Ali kada svoje učenike pita o svom božanstvu, 
ne kaže više: ,,Sin čovječji“, nego značajno: Ja. Učenici 
njegovi, sada već su sposobni vrjednovati duhovne 
stvari. A Petar pokaza da je dobro shvatio razlog po čemu 
Isus bijaše rekao: Ja, kad kaza: ,, Ti si“, ne ,Isus sin 
Djevice“, nego: ,, Krist Sin Božji “.?* Pa daje i odgovorio 
daje Isus sin Djevičin, bio bi jednako rekao istinu. Ali 
pošto je mudro shvatio što je nakanio pitati ispitivač po 
onimriječima upita, odgovorio je točno i besprijekorno 
na postavljeno pitanje: Zi si Krist Sin Božji. 


>?) Iv 8,58 

? Mt 16,13 
*) Mt16,15 

12. Ako se naglasi, dakle, da Krist ima dvije 
naravi u istoj osobi, jedna koja je bila uvijek, a druga 
koja je počela postojati; ako se naglasi da je po svom 
vječnom bistvovanju oduvijek znao svaku stvar, dok je 
po svojoj naravi u vremenu kušao i stekao spoznaju 
mnogih stvari u vremenu, kako se može bojati reći da je, 
na isti način kako je on počeo postojati u vremenu i u 
tijelu, tako bio započeo upoznavati poteškoće tijela, po 
onom načinu upoznavanja što čini nesavršenost tijela? 

Naši praroditelji sigurno ne bi znali, po svojoj 
većoj mudrosti i sreći, ovu vrst znanja, što ga nisu mogli 
postići, a da i nisu pošli putem grijeha i nesreće. Ali 
Bog, njibov stvoritelj, htijući spasiti što je bilo izgubljeno, 
potjerao je milosrdan djelo svojih ruku, pa siđe on isto 
po milosrđu gdje su oni bijedno pali. Htio je na sebi 
iskusiti ono što su oni opravdano trpjeli zbog djelovanja 
protiv njega. Sigurno ne iz znatiželje slične njihovoj, nego 
iz čudesne ljubavi. Ne da ostane neograničeno bijedan 
među bijednicima, nego, postavši milosrdan, da spašava 
bijedne. Postavši milosrdan, kanim reći, ne onim 
milosrđem, što ga je on, ostajući sretan u svom 
božanstvu, posjedovao sve od vječnosti; nego onim 
milosrđem s kojim se sreo sudjelovanjem s ljudskim 
jadima, uzevši našu narav. 

Prva ga je nagnala da se prihvati djela svoje 
dobrote, a druga da ga izvrši. Ne zato što nije bio u 
stanju izvršiti ga samo s prvom, nego ona ne bi bila za 
nas dovoljna bez ove. Obe su nam bile potrebne, ali 
ova druga bila je prikladnija za naše potrebe. O 
neizrecivo umijeće milosrđa! Kako bismo ikada mogli 
imati pojam o onoj čudesnoj naklonosti milosrđa što ne 
poznaje bijedu i trpljenje? Kako bismo ikada osmislili 
onu supatnju, nama nepoznatu, koja nije uslijedila od 

patnje i koja je u suglasju sa neosjetljivošću? Ipak, dok 
se ovo milosrđe, koje ne pozna jade, ne bi bilo našlo 
od početka u njemu, on se ne bi nikada približio onome 
komu je majka bijeda. A da se nije približio bijedi ne bi 
nas privukao k sebi; a da nas nije privukao k sebi, ne bi 
nas izvukao van. Odakle nas je izvukao van, ako ne iz 
ponora bijede i od gliba gadljivoga? Nije napustio svoje 
prvo milosrđe, nego ga je združio s drugim. Nije ga 
promijenio, nego ga umnožio, kako doslovno stoji 
napisano: «Ljude i stoku ti, Jahve, spasavaš, jer si o 
Bože, umnožio svoje milosrđe».** 


13. Vratimo se temi što smo je bili predložili. Kad 
se Spasitelj učinio bijednikom, on koji ne bijaše 
bijednikom, da uzmogne iskušati ono što je već od prije 
znao, koliko više moraš ti, ne kažem ti činiti ono što 
nisi, nego razmišljati o onome što jesi — a ti si uistinu 
bijednik — da bi mogao tako naučiti biti milosrdan, ti 
koji ne bi mogao to naučiti biti na nijedan drugi način? 
Kako se ne bi dogodilo da, ako samo promatraš bijedu 
bližnjega a ne promišljaš o svojoj, ti budeš ganut ne na 
milosrđe nego na prijezir, ne da mu pomogneš nego da 
ga osudiš, ne da ga odgajaš u duhu blagosti, nego da ga 
izjedaš s duhom razjarenosti. Apostol veli: «Vi koji ste 
duhovni ispravljajte u duhu blagosti».?" To je 
također Apostolova zapovijed da ti pomogneš bolesnom 
bratu s onakvim duhom blagosti kao što bi i ti poželio 
kad bi te snašla bolest. Da bi pak i ti znao kakvom se 
nježnošću smiješ približiti grješniku, dodaje: «Pazi na 
samoga sebe da i ti ne budeš iskušan».*? 


* Usp. Ps 36,7-8 
"" Gal.6,1 
*) Gal6,1 


27 


14. Drago mi je razmišljati kakvom li vjernošću 
učenik Istine nasljeduje nalog Učitelja. U vrsti 
blaženstava, što ih spomenuh malo prije,?* milosrdni su 
imenovani prije od čistih u srcu, a tako su i blagi 
imenovani prije nego milosrdni. Čak i Apostol, potičući 
duhovne ljude da popravljaju one koji su još tjelesni, 
dodaje kako to treba činiti «u duhu blagosti». Zadaća 
odgajanja i popravljanja braće pripada milosrdnima, dok 
duh blagosti odnosi se na krotke. Jest, kao da je Apostol 
kazao: ne može se uvrstiti među milosrdne onaj koji u 
samom sebi nije krotak. 

Evo, Apostol jasno kaže ono što sam kao prvo 
obećao pokazati, to jest da moramo tražiti istinu prije u 
nama samima nego kod drugih. On veli: «ispitujući sebe 
samoga», to jest koliko je lako da i ti budeš napastovan, 
koliko si sklon griješiti. S nakanom da, promatranjem 
samoga sebe, ti postaneš blag, pa da i ti jednostavno 
susrećeš druge «u duhu blagosti». 

Međutim, ukoliko ne želiš poslušati opomene 
učenika, barem se prestraši prijekora Učitelja, koji 
kaže: «Licemjere, najprije izvadi brvno iz oka svoga, 
pa ćeš tad jasno vidjeti, kako da izvadiš trun iz oka 
bratova.»* 

Zaista, oholost je za dušu ono što je debela greda 
za oko; izvjesna tjelesna nadutost, nezdrava, napuhana, 
U se, neosnovana ni na čemu; ona priječi pogled duše i 
zasjenjuje istinu u tolikoj mjeri da, kad ti uniđe u dušu, 
ne ćeš se moći vidjeti takvim, kakav stvarno jesi, ili 
kakav možeš biti, ali naprotiv ti ćeš se uvjeriti da si ono 

oholost, ako nije kult vlastite vrijednosti, kako je 
definira sveti Augustin. Ne možemo reći, protivno, da 
je poniznost prijezir vlastite vrijednosti. Ljubav, kao 
mržnja, ne zna sud istine. A želiš li ti osjetiti sud Istine? 
«Ja kako čujem sudim," a ne po onome što mrzim, ili 
što ljubim, ili čega se bojim. Postoji sud mržnje, kao 
ovaj: «Mi imamo Zakon, i po tom Zakonu mora 
umrijeti».“ Postoji sud straha, poput ovoga: «Ako ga 
pustimo da tako nastavi, doći će Rimljani te nam 
uništiti hram i narod!»*? A postoji i sud ljubavi, kao 
onaj što ga je izrekao David u sukobu sa sinom: 
«Čuvajte mi mladića Abšaloma!»*“ A i građanski 
zakoni drže se načela — za koji znam da se poštuje u 
svjetovnim i crkvenim parnicama — po kojemu bliži 
prijatelji stranaka u postupku ne moraju biti saslušani 
na sudu, da se izbjegne prijevara i da budu prevareni 
zbog njihove ljubavi prema srodnicima. I sada, ako 
ljubav što je imaš prema prijatelju umanjuje i naprosto 
u tvojim očima njegov grijeh, koliko li će više ljubav, 
što je imaš prema samom sebi, navesti na pogrješku 
tvoj sud, kad će se raspravljati da te osude? 


15. Onaj dakle koji se trudi da do dna upozna 
istinu u samnom sebi, nužno je, nakon što je uklonio gređu 
oholosti, da liši svoje oko od svjetla, rasporedi u svom 
srcu stupnjeve uspona, pomoću kojih može tražiti sebe 
u samom sebi, pa, sa dvanaestoga stupnja poniznosti, 
uzmogne stići na prvi stupanj istine. Kada bude 

pronašao istinu u samom sebi, ili bolje, kada bude 
pronašao sama sebe u istini, onda će moći govoriti: «Ja 
vjerujem, i kada kažem: nesretan sam veoma». 
Neka onda uziđe na vrhunac svoga srca, da bude istina 
uzvišena, pa, stigavši na drugi stupanj, neka kaže u 
zanosu: «Svaki je čovjek lažac».“* 

Misliš možda da David nije osobno slijedio ovaj 
red uzdignuća? Vjeruješ li da prorok nije kušao ono 
što su kušali Gospodin i Apostol, ono što mi kušamo 
poslije njih i za njih? «Povjerovak», on veli, Istini koja 
svjedoči: «Tko mene slijedi ne će ići po tami»."' Ja 
dakle, povjerovah, slijedeći je, i stoga sam govorio 
svjedočeći za nju. Što sam svjedočio? Svjedočio sam 
istinu, koju sam upoznao, jer sam povjerovao. Poslije 
nego povjerovah da budem opravdan i govorih da 
budem spašen, sada sam nesretan veoma, to jest posve 
ponižen. I kao da je rekao: pošto sam spoznao istinu u 
sebi i nisam se postidio priznati protiv sebe, postigao 
sam savršenstvo poniznosti. 

Veoma, doista, može se shvatiti u smislu 
«savršenstva», upravo kako govori psalmista: «Blago 
čovjeku koji uživa u naredbama Gospodnjim».* 
Ako netko prigovara, kako tvrde gdjekoji tumači, da 
veoma stoji ovdje mjesto za «mnogo», a ne za «na 
savršeni način», takvo tumačenje ne razlikuje se sasvim 
od mišljenja prorokova, i može se shvatiti da je on htio 
ovako reći: i ja sam također, kad još nisam poznavao 
istinu, smatrao sebe da sam nešto, dok sam bio ništa. 

Međutim poslije, vjerujući u Krista, to jest nasljedujući 
njegovu poniznost, upoznao sam istinu, a ta istina bila 
je uzvišena po meni po mojem posebnom priznanju, ali 
ja sam bio nesretan veoma, to jest mnogo sam se 
postidio u mojim vlastitim očima, spoznajom sama sebe. 


16. Prorok, dakle, na ovom prvom stupnju istine, 
kao što nam u drugom psalmu kaže: «Jahve, znam da 
si me s pravom ponizio u svojoj istini»,* ispitati će 
samog sebe i, vodeći računa o općoj bijedi razmišljajući 
o osobnoj bijedi, tako će se popeti na drugi stupanj 
poniznosti, pa će u svom zanosu povikati: «Svaki 
čovjek je lažac».? 

Što hoće reći, u svom zanosu? Hoće reći da se 
on uzdiže nad samog sebe pa, prionivši uz istinu, sam 
sebe osuđuje. U ovoj vrsti uzdignuća, on će moći reći, 
ne sa negodovanjem i prijezirom, nego sa blagošću i 
sažaljenjem: «Svaki čovjek je lažac». 

Što znači: «Svaki čovjek je lažac?» Znači: da 
je svaki čovjek slab, jadan i nemoćan, u smislu da ne 
može spasiti sama sebe, ni spasiti druge. Kao što se 
kaže da je «isprazno od konja nadati se spasenju»,*! 
ne jer konj prevari čovjeka, nego jer se vara onaj koji 
se uzda u samu snagu konja, tako se svaki čovjek zove 
lažac, to jest slab, nestalan, tako da se od njega ne 
može očekivati ni njegovo spasenje, ni spasenje drugih. 
Štoviše, tko se nada u pomoć čovjeka, navlači na sebe 
prokletstvo.** Prorok, napredujući ponizno pod 

vodstvom istine, i raspoznavajući onu bijedu kod drugih, 
što ju je oplakivao i u sebi, dokle raste spoznaja, raste 
također i bol, i stoga može reći, općenito primijenivši, 
ali istinski: Svaki čovjek je lažac. 


17. Pripazi nasuprot koliko različito mišljenje o 
sebi ima oholi farizej. O čemu se oholi onaj, u svojem 
uznosu? «Bože, zahvaljujem ti što nisam kao ostali 
ljudi» .?? Dok sebe uzdiže, vrijeđa druge naduto. David 
se postavlja dosta drukčije; govori doista: Svaki čovjek 

je lažac. Ne isključuje nikoga, jer ne želi nikoga 
prevariti, a dobro zna da «su svi sagriješili i lišeni su 
svi slave Božje».“ Farizej, naprotiv, zavarava sama 
sebe, kada osuđuje druge, dok samo sebe isključuje. 
Prorok se ne isključuje od opće bijede, da ne bude 
isključen od milosrđa; farizej, prikrivajući svoju bijedu, 
kriv je što mu izmiče milosrđe. Prorok tumači za se, 
kao i za sve ljude, da je svaki čovjek lažac. Farizej, 
kada kaže: «Nisam kao drugi ljudi» potvrđuje takvo 
mišljenje o drugima svima, osim za sebe. On zahvaljuje 
Bogu, ne zato što je dobar, nego što je sam. Nije 
zahvalan Bogu što je primio dobra, nego više za zla što 
ih kori kod drugih. Prije nego je uklonio gredu iz oka 
svoga, gleda slamke u očima, svoje braće, doslovno 
kaže za njih da su «razbojnici, nepravedni».5* Ne mislim 
da sam se bez koristi udaljio od predmeta što sam pa 
planirao da ti uspijem pokazati razliku što je bila između 
uznosa proroka i onoga farizeja. 

18. Ali vratimo se našoj zadaći. Za one kojima 
se osobno objavljuje Istina, i koja ih tako ponizuje u 
vlastitim očima, sve postaje nužno gorko što su prije 
ljubili, pa i njihov život. Jer, gledajući se iskreno, prisiljeni 
su se vidjeti kako bi se zastidjeli, kad bi bili u stanju 
sebe vidjeti. Dok kušaju žaliti ono što jesu, čeznu za 
onim što nisu i što ne mogu sigurno postići vlastitim 
snagama. I oni gorko plaču, postavši sami sebi sucima 
tim više strožima u koliko su gladni i žedni pravednosti 
istine, pa im je jedina utjeha tražiti sebi što težu 
zadovoljštinu, i postigavši iskreni popravak, čak do 
prijezira samih sebe. Ali jasnom izjavom da nisu 
sposobni — doista, kad bi bili izvršili sve što im je bilo 
naređeno, još se zovu nekorisnim slugama — sklanjaju 
se od pravednosti u milosrđe. U cilju da ga postignu, 
slijede savjet Istine, koja kaže: «Blaženi milosrdni, jer 
će milosrđe postići». A ovo je baš drugi stupanj istine: 
u kojoj oni traže u svojim bližnjima, potrebe drugih, i 
učenjem na njihovim patnjama, polazeći od svojih, žale 
one koji trpe. 


19. Ako ustraju u trima stvarima, o čemu smo 
govorili, to jest u plaču kajanja, u djelima milosrđa i u 
želji za pravdom, očistit će se, oko svoga srca, od triju 
zapreka što su ih mogli steći neznanjem, slabošću ili 
zlom voljom, pa će postići preko kontemplacije treći 
stupanj istine. 

Ovo su putovi što izgledaju dobri ljudima «koji 
se vesele čineći zlo i likuju u opačinama zloće»,*? 
i stoga pribjegavaju izgovoru neznanja i slabosti da 

opravdaju svoje grijehe. Međutim uzalud traže da 
budu odriješeni od svoga neznanja i svoje slabosti, 
ako se, za slobodnije griješiti, dragovoljno prepuštaju 
neznanju i slabosti. Što je pomoglo prvom čovjeku — 
koji nije svojevoljno sagriješio — da se opravda — 
iznijevši za ispriku ženu, koja je znak slabosti tijela? 
A dali su oni koji kamenovahu prvog mučenika, da 
li su možda ispričani od svoga neznanja tim «što 
začepiše uši»?*?* 

Oni dakle, što iz neznanja ili iz želje za grijehom, 
osjećaju da nemaju veze s istinom i osjećaju se shrvani 
slabošću i neznanjem, neka razmišljaju kako će izmijeniti 
strast svoju u plač, svoje samoljublje u bol. Neka 
svladavaju slabost tijela revnošću za pravednošću, 
neznanje s dobrotom. Da se ne dogodi da bi, nemajući 
veze s istinom sada, dok je ta veza oskudna, ogoljena, 
boležljiva, morali upoznati vrlo kasno, postiđeni,* kada 
istina dođe s velikom silom i veličanstvom, ulijevati strah 
prekoravajući njihov grijeh. Bili bi tada dužni odgovoriti: 
«Kada te vidjesmo u nevolji i nismo ti pomogli» ?% 
Sigurno, «onda će se Gospodin iskazati i sud 
održati»,*! onaj Gospodin koga se sada ne poznaje 
dok traži milosrđe. I konačno «gledati će lice onome, 
koga su proboli»," kao lakomci upoznat će onoga 
koga su prezirali. Od svake ljage počinjene od slabosti, 
neznanja ili strasti, oko srca se čiste plačem, gladom, i 
žeđom pravednosti vršeći djela milosrđa, i njemu se 

Istina obećaje očitovati kada se očisti. «Blaženi čista 
srca, jer će Boga gledati». 

Ovo su tri stupnja ili faze istine. Uzdižemo se na 
prvi, trudeći se mrtvljenjem poniznosti; na drugi, 
dopuštajući da budemo u vlasti milosrđa; na treći, 
pomoću kontemplacije povlači nas izvan nas. Na prvom 
se nalazi istina stroga i čvrsta, na drugom milosrdna, na 
trećem čista. Na prvom smo stupnju pod vodstvom 
razuma, s kojim se sami ispitujemo; na drugom nas 
privlači osjećaj smilovanja, koji nas potiče na supatnju 
s drugima; na trećem nas zanosi čistoća koja nas uznosi 
nad stvarnosti što su nevidljive. 


20. Nazirem u svemu ovome čudnovato 
djelovanje između nedjeljivog Trojstva — ukoliko čovjek, 
koji živi u mraku, može shvatiti ovu neizrecivu razliku 
djelovanja triju osoba. Nazirem da na prvom sudjeluje 
Sin, na drugom mjestu Duh Sveti, na trećem Otac. 

Želiš li znati djelovanje Sina? On kaže: «Ako ja, 
Gospodin i Učitelj, vama oprah noge, i vi ih morate 
prati jedni drugima».“ Učitelj istine davao je 
učenicima primjer uzora poniznosti po čemu im je istina 
pomogla upoznati svoj prvi stupanj. 

Poslušaj sad djelovanje Svetoga Duha: «Ljubav 
Božja izlivena je u srcu našem po Duhu Svetom koji 
nam je dan».# 

Ljubav je zaista dar Duha Svetoga, i koja čini da 
oni, koji su poučeni od Sina, stižu posredstvom 
poniznosti od prvoga stupnja do drugoga, pod vodstvom 
Duha Svetoga, za suradnju sa bližnjima. 

Poslušaj sada što je rečeno o Očevu daru: 
«Blago tebi, Šimune, jer tebi to ne objavi tijelo i 
krv, nego Otac moj nebeski»;* i još «Otac će si- 
novima objaviti tvoju istinu»; i još: «Zahvaljujem 
ti, Oče, što si ovo sakrio od mudrih i umnih.$ 
Promatraj, dakle kako je primjer i riječ Kristova, one 
što su je prihvatili, najprije učinila poniznima, i na koje 
je zatim Duh Sveti izlio ljubav, pa su konačno uzneseni 
u slavu Očevu. Sin odgaja učenike, tješitelj krijepi 
prijatelje, Otac uzdiže sinove. Stvarno su, ne samo 
Sin, nego i Duh Sveti i Otac s pravom nazvani Istina. 
Odatle slijedi da je Istina ista, ma da ipak zadržava 
vlastitost osoba, pa izvršava ono trostruko 
sudjelovanje na tri stupnja. Na prvom, Istina poučava 
kao učiteljica; na drugom kao prijatelj i brat, na trećem 
grli svoju djecu kao otac. 


21. Evo, dakle, Sin, Riječ i Mudrost Očeva, na 
početku nalazi ovu moć naše duše koja se zove razum, 
ugrožen tjelesnošću, zarobljenik grijeha, slijep po 
neznanju, usmjeren prema izvanjskim stvarima. Onda, 
uzdižući ga dobrotom, snažno ga podržavajući, razborito 
ga poučavajući, navodeći ga da se povlaći u sebe i 
služeći se dobrotom kao svojom divnom zamjenicom, 
uzima je za suca sama sebe. Na ovaj način, po ovoj 
podložnosti i obziru prema Riječi s kojom je sjedinjena, 
ona vrši ulogu Istine protiv sebe, svoja tužiteljica i sudac. 
Iz ovog prvog sjedinjenja Riječi i razuma rađa se 
poniznost. 

Duh Sveti, prijatnim pohodom druge čovjekove 
moći što se zove volja, i nju također zaraženu otrovom 
tjelesnosti, ali već uzdrmanu razumom, nju nježno čisti, 
čini je gorućom i milosrdnom. Kao što se koža 
nakvašena uljem rasteže, tako i ona, natopljena 
nebeskim pomazanjem, širi se sve do ljubavi prema 
neprijateljima. I tako, od ovog drugog sjedinjenja 
Božjega Duha i čovječje volje, rađa se ljubav. 

Zaista ove obje sposobnosti duše, razum i volja, 
jesu: jedna poučavana riječju istina, druga hranjena 
Duhom istine; prva očišćena od miloduha poniznosti, 
druga zapaljena ognjem ljubavi. Duša postaje time 
savršena: ona je bez ljage po poniznosti, bez bora po 
ljubavi — jer se volja pokorava razumu, a razum ne 
skriva istinu — i onda je Otac ujedinjuje sa sobom kao 
nekom slavnom zaručnicom. Ne dozvoljava više da 
razum misli samo na sebe a volja na bližnjega; ali ova 
se blažena duša veseli i kliče: «Kralj me uvede u 
ložnicu svoju».? Uistinu stvarno ne bijaše dostojna, 
budući da dolazi iz škole poniznosti, u kojoj je naučila 
za prvu stvar, po učitelju Sinu, da uniđe u sebe, prema 
redu što joj je bio zapovjeđen: «Ako ne poznaješ samu 
sebe, iziđi van i pasi svoje kozliće».? I postavši zatim 
dostojna da prijeđe, iz škole poniznosti, pod vodstvom 
Duha Svetoga, i posredstvom ljubavi, u ložnicu milosrđa 
— po čemu nadasve moramo razumijevati srca drugih 
ljudi — odakle , nakićeno cvijećem i plodovima — to jest 
dobrim željama i svetim krjepostima — konačno je 
uvedena u kraljevu ložnicu, za kojom ona čezne od 


ljubavi. 

Ondje, pošto je na nebu zavladalo zatišje kroz 
kratko vrijeme, to jest oko po prilici pola sata,7! ona 
ugodno počiva u željenom zagrljaju. I spava, ali njezino 
srce bdije, i traži kako će s Njime unići u tajne istine, 
sjećanjem na kojem će se hraniti kada, doskora, bude 
došla k sebi. Ovdje gleda nevidljive stvarnosti, sluša 
neizrecive riječi, što nisu date čovjeku izgovoriti. 
Nadvisuju, zaista, sve ono znanje što ga noć iskazuje 
noći;?? dan neprestano prenosi riječ drugom danu, a 
među mudrima dozvoljeno je govoriti o mudrosti, a 
duhovnima zajedno raspravljati o duhovnim 
stvarnostima. 

22. Misliš li da Pavao nije prošao kroz sve 
stupnjeve, on koji je govorio da je bio uznesen na treće 
nebo? A zbog čega kaže da je bio uznesen a ne radije 
odveden? Očito da me pouči da, ako je tako veliki 
apostol morao biti uznesen do ovog trećeg neba, kamo 
nije mogao ni naučiti ni biti odveden od drugih, zbog 
jačega razloga ja, koji sam bez sumnje nedostojniji od 
Pavla, ne predmijevam ondje stići samim mojim snagama 
ili kojim mojim naprezanjem. I tako da se ne uzdam u 
svoje sile, ani da budem malodušan pred poteškoćama. 
Onaj koji uči ili je odveden, zbog same činjenice što 
slijedi učitelja i vodiča, umara se: on sam čini nešto da 
stigne na mjesto ili željenu spoznaju. Toliko da može 
reći: «Ne ja, nego milost Božja, koja je sa mnom». 
A tko je uznesen, odnesen je u bilo koje odredište ne 
svojim silama, nego kao nesvjestan u naručju drugih. 
Ne smije se dičiti samim sobom, ni u svemu, ni 

djelomično, u poslu u kome on ne čini ništa sam ni s 
pomoću drugih. 

Apostol je zato mogao uzići na prvo i na drugo 
nebo, vođen ili pomognut; ali da stigne do trećega, bilo 
je potrebno da bude uzdignut. Također se čita, doista, 
da je Sin sišao pomoći nam uzaći na prvo nebo, i da je 
Duh Sveti bio poslan da nas odvede na drugo. O Ocu 
se naprotiv, iako dobro uvijek surađuje sa Sinom i s 
Duhom Svetim, na nijednom mjestu ne čita da je igda 
sišao s neba, a niti da se uputio sići na zemlju. Naprotiv 
čitam za nj: «Zemlja je puna milosrđa 
Gospodnjega»." «Puna su nebesa i zemlja slave 
tvoje» i mnoge druge slične tvrdnje. O Sinu čitam: 
«Kada dođe punina vremena, Bog posla Sina 
Svoga»; a i Sin sam o sebi kaže: «Duh Gospodnji 
me poslao».7'I primjenjujući na sebe ovu riječ proroka 
kaže: «I sad me Gospodin posla zajedno sa svojim 
Duhom»."' O Svetom Duhu čitam: «Tješitelj, Duh 
Sveti, što će ga Otac poslati u moje ime»;? «a kad 
uzađem, poslat ću ga vama» što se očito odnosi na 
Duha Svetoga. Međutim Otac osobno — iako je prisutan 
na svakom mjestu — ja ga ne nalazim nigdje osim na 
nebesima, prema ovim riječima iz Evanđelja: «I Otac 
moj koji je na nebesima», a tako u svagdašnjoj 
molitvi: «Oče naš, koji jesi na nebesima». 

23. Iz svega ovoga nije nedozvoljeno zaključiti 
da je, pošto Otac nije sišao s neba, Apostol, da 
razmišlja o njemu, bio uznesen do ovog trećeg neba, 
gdje nije mogao uzaći, ali se sjeća da je bio uznesen. 
Konačno: «Nitko ne uzlazi na nebo, osim onoga koji 
je sišao s neba». [ da ne bi pomislio da se radi o 
prvom ili drugom nebu, David kaže: «Njegov je 
dolazak sa najviših nebeskih vrhunaca»." Da se 
ponovno vrati, Krist nije uznesen iznenada, nije odnesen 
skriveno; «Nego se podiže u visine» dok su ga apostoli 
«gledali». Ne kao Ilija, koji je imao samo jednog 
svjedoka za svoje uzdignuće, a ne kao Pavao, koji za 
to nije imao nikoga. Pavao se teško može prizvati na 
svoje svjedočenje i svoj sud govoreći sam: «Ja ne 
znam, to Bog zna».# 

Svemogući, kad htjede, siđe, i kad htjede, uznese 
se, a prethodno izabra, po svojoj volji, svjedoke i 
gledatelje, mjesto i vrijeme, dan i sat: «Uzdignu se» 
(dok oni kojima je htio udijeliti milost ovoga viđenja) 
«njega gledahu». Pavao je bio uzdignut, Ilija je bio 
uzdignut, prenesen u nebo; a naš se Gospodin uzdignu, 
to jest sam od sebe, bez ičije pomoći. I pošto se tako 
uzdignu, bez pomoći kola, a ni uz pomoć nekog anđela, 
nego podržavan svojom moći, «jedan oblak ga zastre 
očima njihovim».*" Zašto to? Zar pomoći mu jer bijaše 
umoran? Ili ga požurivati jer bijaše lijen? Ili ga podržavati 

jer bi drukčije bio pao? Oh, ne! Oblak ga je sakrio 
tjelesnim očima njegovih učenika, koji su do tada 
poznavali Krista po tijelu, kako ga od tada unaprijed 
ne će više takvim poznavati. 

Oni, dakle, koje Sin zove posredstvom poniznosti 
u prvo nebo, Duh Sveti ako ih sjedinjuje u drugo po 
ljubavi, Otac ih uzvisuje sve do trećega po kontemplaciji. 
U prvom nebu oni su poniženi u istini, i govore: «U 
tvojoj si me istini ponizio»; u drugom se skupa 
raduju u veselju istine, i pjevaju: «Evo kako je dobro i 
kako je ugodno da braća skupa stanuju», jer stoji 
napisano da se «ljubav veseli istini»;? u trećem su 
zaneseni tajnama istine i govore: «Moja je tajna za 
mene, moja je tajna za mene».?! 


24. Čemu sam, ja jadan bijednik, usmjerio svoj 
gOVOr o onim dvama nebesima, najvišima, plitkom 
brbljavošću, dok njima putujem ne s duhom života, ja 
koji se još naporno mučim i smucam se rukama i 
nogama pod nebom mnogo nižim? I baš zato, i s pomoću 
Božjom, koji me zove gore, uzdignut sam jednu 
stepenicu prema nebu." Da, ondje je i put na kojemu 
će mi biti pokazano spasenje Božje. Već uzdižem pogled 
Gospodinu, koji prebiva na visini; već zadrhćem od 
veselja na glas Istine. On me je pozvao i ja sam mu 
odgovorio: «Pružit ću desnicu djelima tvojih ruku».? 


8) Ps 118,75 

#99 Ps 132,1 

% 1 Kor 13,16 
?D1224,16 

* Usp. Post 28,12-23 

Ti, o Gospode, brojiš moje korake; a ja se 
polagano penjem, i umoran sam od putovanja, pa tražim 
časove skoknuti za odmor. Jao meni ako me tmine 
iznenada zateknu, ako se moj bijeg ima dogoditi zimi ili 
subotom — * ja koji ne marim hodati prema svjetlu 
sada kad je vrijeme povoljno i dani spasenja. — Čemu 
oklijevam? Moli za me, sine, brate, druže moga napretka 
u Gospodinu — ukoliko ga nešto ima. Moli Svemogućega 
da okrijepi moje lijene noge —ali ne na način da postanu 
noge oholosti. Jer lijene noge ne mogu se uspinjati 
stepenicama istine; ali je manje odvratno od oholih nogu, 
što se ne može uzdržati, kako stoji napisano: «Bili su 
potjerani, i nisu mogli ostati».? 


25. Ovo u koliko se odnosi na obole. A što reći o 
njihovom poglavici? Što reći o onome koji je nazvan 
«kraljem nad svim sinovima oholosti?» To je onaj, 
kako stoji napisano, «ne ostade u istini.» A još 
čitamo o njemu: «Vidjeh Sotonu što padaše s neba.»?? 
Zbog čega padaše, ako ne od svoje gordosti? Jao meni, 
ako onaj koji izdaleka poznaje gorde, opazi da i ja 
postajem ohol, pa ako on zagrmi prema meni onom 
strahovitom riječju: «l ti si također bio sin 
Preuzvišenoga, ali ćeš umrijeti kao bilo koji čovjek, 
padati ćeš kao jedan od prvaka». Tko ne bi uzdrhtao 
od straha pred tim gromkim glasom? 


*0 Usp. Mt 24,20 
29) Ps 35,13 

*9 Job 41,25 
"NIv 8,44 

9 Lk 10,18 

Koliko li je bilo spasonosnije za Jakova da mu se 
omlitavi živac bedrene kosti, na anđelov dodir, prije 
nego se po oholom anđelu gorditi, teturati i strmoglaviti 
se! Neka se svidi Bogu da anđeo i meni dodirne živac i 
da ga omlitavi, ako se od te nemoći mogu nadati 
početku napretka, jer od časa dok sam čvrstog zdravlja, 
ne mogu nego padati. Doista čitam riječi: «Slabost 
Božja jača je od ljudi». Pa i Apostol, tužeći se na 
svoj živac, što ga je ne anđeo Gospodnji nego onaj 
Sotonin udarao, čuo je odgovor: «Dosta ti je moja 
milost, jer se moja snaga savršeno očituje u 
slabosti.» Kakva snaga? Neka odgovori isti Apostol: 
«Vrlo ću se rado hvaliti svojim slabostima da se u 
meni nastani snaga Kristova.»'% Možda ti izgleda 
da još ne shvaćaš o kakvoj krjeposti on govori više 
pojedinačno, jer je Krist imao sve krjeposti. Ali ma da 
je posjedovao sve, jest ipak jedna, poniznost, što ju je 
više od drugih on nama pokazao na samom sebi, kad je 
rekao: «Učite se od mene, jer sam krotka i ponizna 
srca».!"! 


26. Ja ću se, Gospodine Isuse, također drage volje 
ponositi, ako budem mogao zbog slabosti i mog 
omlitavljenog živca, tako da tvoja krjepost, to jest 
poniznost, u meni postane savršena. Dovoljna mi je 
tvoja milost, kad mi oslabi snaga. Uhvativši zgodnu 
priliku za nogu milosti, i vraćajući postepeno moju koja 
je slaba, uzaći ću po stepenici poniznosti, sve dok, 
prianjajući strogo uz istinu, mogu prolaziti kroz široke 


%) 1Kor1,25 
1%2 Kor 12,9 
10)Mt 11,29 

prostore ljubavi. Onda ću ti u znak zahvalnosti pjevati 
pjesme i reći ću: «Noge si mi na prostran put izveo».!"? 
Tako je to kad se hoda razborito po tijesnom putu, tako 
je to kad se penje bez opasnosti po strmoj stepenici, 
korak po korak; tako je to prekrasno! — da se, šepajući, 
penje sporije, ali sigurnije, prema istini. «Ali, jao kako 
se meni, produljio moj boravak.»'" «O, da su mi 
krila golubinja»'* brže bih poletio prema istini, i 
konačno pronašao mirni odmor u ljubavi? Ali pošto 
nemam krila «uči me, Gospodine, svojemu putu, i ja 
ću unići u tvoju istinu»'* i istina će me osloboditi. 

Jao meni, jer sam se udaljio od istine! Kad već 
nisam počeo silaziti jedan put lakoćom, ludo, sad mi se 
nije trebalo toliko teško i dugo odmarati za početak 
novog uspinjanja. Ali što kažem: «Ja sam sišao?» Morao 
sam kazati, točnije, da sam se strmoglavio. «Sišao sam» 
u ovom smislu: kao što nitko ne postaje veoma velik 
udarcem, nego penjanjem od stepenice do stepenice, 
tako nitko ne postaje najedanput veoma loš, nego 
silaskom malo pomalo. Drugčiji bi smisao imale ove 
riječi: «Bezbožnik se oholi svaki dan svoga 
života?»!% Konačno, «postoje putovi što se čovjeku 
čine pravi»,!"' a uza sve to vode u zlo. 


27. Jedan je, dakle, put za silazak i jedan za 
uzlazak. Jedan put koji vodi prema dobru i jedan koji 
vodi prema zlu. Izbjegavaj onaj zli, izaberi onaj dobri. 


192) Ps 10,9 
19)P4 119,5 
104) Pg 54,7 
19) Ps 85,11 
1%) Job 15,20 
197) Izr 16,25 

Ukoliko nisi sposoban sam to učiniti, moli sa prorokom 
ireci: «Daleko me drži od puta zablude.»'* Na koji 
način? «Zakonom me svojim obdari»,!? to jest onim 
zakonom što si ga dao onima, koji bijahu klonuli na 
putu, to jest onima koji ostaviše istinu, a među kojima 
sam također i ja, jer sam uistinu otpao od istine. 

Ali tko padne možda nema više mogućnosti da 
se podigne? Zato izabrah put istine, na kojemu ću se 
penjati, ponižen, onamo odakle me je gordost strovalila. 
Penjat ću se, velim, i pjevat ću: «Dobro je za me, 
Gospodine, što si me ponizio; zakon što iziđe iz usta 
tvojih vrijedi za me više od tisuću komada srebra i 
zlata.»!! 

Tebi se čini da David ovdje govori o dva puta; 
međutim znaj da ima samo jedan. On, ipak nosi različito 
ime ako ga se promatra u obrnutom smislu; put 
bezakonja za one, koji s njega silaze, ili put istine za 
one, koji se njim penju. Zaista iste stepenice služe onima 
koji se penju do prijestolja i onima koji po njima silaze. 
Isti put služi onima koji iđu prema građu i onima koji se 
od njega udaljuju; i nema nego samo jedna vrata za one 
što ulaze u kuću i za one što iz nje izlaze. Konačno, na 
istim ljestvama što se pokazaše Jakovu, anđeli su silazili 
i anđeli su se uspinjali. 

S kojom ti nakanom govorim o ovim stvarima, 
reći ćeš mi? Za ovo: ako želiš pronaći istinu, nepotrebno 
je tražiti neki novi i nepoznati put, nego uputi se dobro 
poznatim putem s kojega si sišao. Nanovo, u protivnom 
smislu, tući iste tragove svojih koraka; penji se, ponižen, 
1 Ps 118,29 
Ps 118,29 
1 Ps 118,71-72 

po istim stepenica, sa kojih si oholo sišao. Tako će ona 
što je bila dvanaesta stepenica oholosti u silasku, postati 
prvom stepenicom poniznosti pri penjanju; jedanaesta 
postat će druga; deseta bit će treća; deveta, četvrta; 
osma peta; sedma, šesta; šesta, sedma; peta, osma; 
četvrta, deveta; treća, deseta; druga, jedanaesta; prva, 
dvanaesta. 

Traži, štoviše pronalazi u sebi, ove stupnjeve 
oholosti, pa se ne ćeš morati umoriti naći put poniznosti. 





POGLAVLJE III. 
Prvi stupanj oholosti: Znatiželja 


28. Prvi stupanj oholosti jest znatiželja. Možeš 
je prepoznati po ovim znakovima: kada vidiš nekog 
redovnika, o kome si prije osjećao poštovanje, i koji 
se svuda sada nalazi, hoda ili sjedi, kruži naokolo očima, 
drži glavu uzdignutu, napinje uši na svaku riječ, putem 
pokreta izvanjskog čovjeka moći ćeš ustanoviti da se 
dotični u svojoj nutrini promijenio. «Opak čovjek 
namiguje očima, lupka nogama, pokazuje 
prstima.»!!! Prema neuobičajenim držanjima tijela, 
otkriva se početak bolesti duše: nemarnost za samu sebe 
uzrok je popuštanja nadzora nad sobom, pa je čini 
znatiželjnom s obzirom na druge. 

Stvarno, jer ne poznaje više samu sebe, duša se 
okreće van da pase svoje kozliće. One kozliće — simbol 
grijeha — ja ne bih pogriješio nazvati ih očima i ušima, 
jer kao što smrt uniđe u svijet preko grijeha,!!? tako 
ona ulazi u dušu kroz takve prozore. Znatiželjnik se stara 
kako će ih povesti na pašnjak, dok se ne brine upoznati 
kakva je njegova nutrina. 

Ako ti, čovječe, nastojiš budno bdjeti nad sobom, 
dosta je iznenađujuće da se hoćeš zanimati za bilo što 
drugo. Poslušaj, radoznali, Salomona; poslušaj, 
glupane, mudraca koji govori: «Čuvaj svim sredstvima 
svoje srce,»!''? da tako sva osjetila tvoja posluže 
njegovom čuvanju, jer iz njega proizlazi život. Gdje ideš, 
radoznali, kad izlaziš izvan sebe? A kome se ti 


1ND) Izr 6,12-13 
112 Usp Rim 5,12 
19 Izr 4,23 

povjeravaš kroz međuvrijeme? Kako se usuđuješ 
pogledati na nebo, ti koji si protiv neba sagriješio? 
Radije gledaj na zemlju, da upoznaš sama sebe. Ona 
ćeti staviti pred oči tvoju osobnu sliku, jer si zemlja i 
otići ćeš pod zemlju. 

29. Može se pogledati nebo i bez grijeha iz dva 
poticaja: za izmoliti neku pomoć, ili je pružiti. David je 
uzdigao svoje oči prema brdima da moli pomoć;!!* 
Gospodin je svrnuo svoj pogled na mnoštvo da im 
pomogne.!!* Onaj je podigao svoje oči zbog nevolje, a 
Gospodin po svom milosrđu, a obojica su bila nevina. 
Ja ne samo da te ne osuđujem, nego te veoma hvalim, 
ako također i ti, s obzirom na mjesto i vrijeme i iz 
opravdanog razloga, podižeš oči k nebu za svoje osobne 
potrebe ili za pomoć nekom svom bratu. U prvom 
slučaju ispričava te tvoja bijeda, a u drugom ti to 
nadahnjuje milosrđe. 

Ukoliko bi ti uzdigao oči iz drugih poticaja, ne bi 
se više smatrao nasljedovateljem proroka ili Gospodina, 
nego više Dine ili Eve, štoviše i samoga Sotone. O Dina, 
što ti je bilo potrebno upoznavati strane žene? I doista, 
Dina, dok je izišla s kozlićima na pašnjak,!!* ugrabili su 
je od oca i izgubila je djevičanstvo. 

Dina, koja potreba, kakva korist te je potakla na 
promatranje tuđih žena? Možda nije bila samo 
znatiželja? I ti koja si gledala za ništa, nisu te za ništa 
gledali. Ti si promatrala iz znatiželje, ali su u isto vrijeme 
još znatiželjnije promatrali tebe i drugi. Tko bi mogao 
povjerovati da će ono beskorisno gubljenje vremena iz 


44 Ps 120,1 

znatiželje, besposleno promatranje, daleko od toga da 
bude stvar od ništa, biti uzrok onakve zle kobi za tebe, 
za tvoj narod, a i za neprijatelje? 


30. Ti pak, Evo, bila si u vrtu Edena da ga 
obrađuješ i čuvaš sa svojim zaručnikom, sve do dana u 
koji si, da si izvršila svoju zadaću, imala pristupiti u bolji 
život, i ne bi ti bilo potrebno posvećivati se nikakvom 
poslu ni čuvanju bilo čega. Imala si dozvolu hraniti se 
voćem svih stabala u Edenu, osim onoga nazvanog 
znanjem dobra i zla. Ako je sve drugo voće dobro i 
ima prijatan ukus, čemu htjeti kušati i ono što ima, i 
više, ukus zla? «Nije potrebno znati više nego je 
potrebno».!!? 

Upoznati zlo nije znanje, nego postajanje glupim. 
Stoga se pokoravaj koliko ti je bilo zapovjeđeno, očekuj 
koliko ti je bilo obećano, ukoliko ne želiš izgubiti ono 
što ti je bilo darovano. Čemu željno gledati stablo, koje 
je tvoja smrt? Čemu tako često upireš svoje oči 
znatiželjno u ono voće? Čemu ti se sviđa gledati ono 
što ti nije dozvoljeno jesti? Reći ćeš mi: « Priželjkujem 
ga s očima, ne pružam ruke za njim; nije mi zabranjeno 
gledati, nego jesti. Zar mi možda nije dozvoljeno bacati 
pogled kamo boću, kad mi je Bog dao oči da se njima 
služim?» Odgovara ti Apostol: «Sve mi je dopušteno ... 
ali sve nije na korist».''* Ma da gledanje nije grijeh, 
ipak je također raspoloženje za grijeh. Doista, kad bi 
tvoja duša bdjela o sebi većom pozornošću, tvoja 
znatiželja ne bi imala više vremena gubiti. Ako također 
gledanje nije grijeh, jest prigoda za grijeh, i može biti 

putokaz nekakvog počinjenog grijeha, i uzrok za novi. 
Dok si ti zabavljena nečim drugim, zmija se kradomice 
uvlači u tvoje srce, šapće ti umiljate riječi. Laskavim 
lancima veže ti razum, a lažima tvoj strah, nameće ti 
misao: «Ne ćeš nikada umrijeti.» Povećava želju, potiče 
pohlepu; oštri znatiželju, budi požudu. Konačno ti daje 
ono što je zabranjeno, a oduzima ono što ti je darovano; 
pruža ti voće, a krade ti nebo. Ti sisaš otrov od čega 
ćeš umrijeti ti i koji će učiniti da rađaš djecu podložnu 
smrti. Spasenje je izgubljeno, ali ostaje naraštaj. Mi se 
rađamo i umiremo i ako se rađamo za umiranje, to je 
stoga što smo mrtvi prije rođenja. Tu je uzrok teškog 
jarma što tereti svu tvoju djecu do danas. 

POGLAVLJE IV. 
Mišljenje o Serafinu apostati, koje nije preuzeto iz 
djela naučitelja, nego izloženo od istog pisca 


31. Ali ti dakle, sliko Božjeg sjaja, nisi smješten 
u zemaljski raj, nego među Božje divote na nebu. Što 
trebaš više od toga poželjeti? Pun mudrosti, savršen u 
svojoj ljepoti «ne idi za onim što ti je previsoko, i ne 
istražuj što je iznad tvojih snaga».!'!? Zaustavi se u 
sebi, jer ćeš pasti niže od sebe ako se budeš izložio 
opasnosti sjaja i raskoši, što su iznad tebe. 

Zašto sada bacaš svoje dvolične poglede prema 
Sjeveru? Već te vidim i primjećujem: ti kušaš s 
nepoštovanjem promatrati ne znam koje dubine iznad 
sebe. Ti govoriš: «Uspet ću se na nebesa na krajnjem 
Sjeveru».!'?* Dok svi ostali nebeski stanovnici stoje 
uspravno iz poštovanja, jedini ti težiš da se nametneš, i 
pomutiš slogu među braćom, mir čitave nebeske 
domovine i, koliko je tebi moguće, mir istoga Trojstva. 
Dokle će te dovesti, o bijedniče, tvoja znatiželja, ako 
ne prestaneš sablažnjavati, svojom posebnom 
umišljenošću, nebeske građane, i nanositi nepravdu 
njihovom kralju? «Tisuće tisuća služahu njemu, 
mirijade stajahu pred njim»,'?' i ovdje nije nitko sjedio 
osim onoga koji sjedi nad Kerubinima, i kojemu svi 
drugi služe. Ti, naprotiv, gledajući ne znam što, okom 
različitim od drugih, sa sve jačim traganjem, i htijući 
prijeći s velikim nepoštovanjem svaku mjeru, želiš 
postaviti prijestolje na nebu da budeš sličan Najvišemu. 


119) Sir3,23 
1291214,13 

S kojim ciljem? U što se pouzdaješ? O Iuđače, izmjeri 
svoje sile, odvagni cilj što si ga naumio uraditi, misli na 
sredstva što ih imaš za ostvarenje istog. Tko to voli ili 
ne voli? Ali kako bi mogao voljeti i ne poznavati zlo, 
»kakvo god ono bilo, što ga ti potajno snuješ, ako je 
tvoja volja samo za dobro, a tvoja spoznaja savršena? 
Možda bi htio potvrditi da on zna što činiš i da bi ti se 
htio suprotstaviti, ali da nije moguć oduprijeti se. Osim 
ako ti ne sumnjaš da te je on stvorio, ja ne uspijevam 
vjerovati da ti možeš sumnjati u svemogućnost, 
sveznanje i dobrotu svoga tvorca, koji te je mogao izvući 
izništa, koji te je znao učiniti lijepim kao što jesi, i htio 
te učiniti tako velikim. Kako možeš misliti, dakle, da će 
Bog pristati na ono što on ne će da se učini, i da može 
spriječiti? Da li moram vidjeti da se ostvaruje u tebi, ili 
bolje da od tebe počinje, početak one pučke izreke da 
će tebi slične objasniti na zemlji poslije tebe, i za tvoj 
slučaj: plemeniti gospodin goji sinove buntovnike? Jeli, 
dakle, tvoje oko zlobno jer je on dobar? Dokle ti 
polažeš prestupničko pouzdanje u njegovu dobrotu, 
postaješ drzak protiv njegova znanja, i drzovito smion 
protiv njegove moći. 


32. Ovo je to, grješniče, ovo je to što ti misliš; 
ovo je zlo djelo o čemu razmišljaš na tvom ležaju, i 
potiče te govoriti: «Da li stvarno misliš da Bog hoće 
uništiti djelo svojih ruku? Ja znam da svaku moju misao 
Bog poznaje: on je zaista Bog. Znam da njemu, jer je 
dobar, sigurno nisu ugodni takvi moji naumi. A znam 
također da, ako mi se suprotstavi, ja mu ne ću izmaći iz 
ruku, jer on je jak. Uza sve to, čega se trebam bojati? 
Ako se doista, jer je on dobar, njemu ne može sviđati 
zlo u meni, a koliko manje će se sviđati zlo u njemu? 

Promatram zlo u sebi kao htjeti nešto protiv njegove 
volje; promatram ipak zlo u njemu osvetiti se zbog 
primljene uvrjede. On ne može htjeti osvetiti bilo kakvo 
zlo djelo, kao što ne može htjeti da bude povrijeđen u 
svojoj dobroti.» 

Ti obmanjuješ, o jadniče, a obmanjuješ sama 
sebe, ne Boga. Opetujem to da sebe obmanjuješ, a 
opačina laže sama sebi, ne Bogu. Ti radiš na prijevaru, 
ali pred njegovim očima. I sama sebe, dakle, 
obmanjuješ, ne Boga. Ako sve dobro što ti ga je dao 
služi tebi da razmišljaš o velikom zlu protiv njega, s 
potpunim pravom će tvoja nepravda potaknuti njegovu 
mržnju. Kakva li veća nepravda može biti od prijezira 
svoga Stvoritelja, zbog onoga istoga što je zasluživalo 
da ga još više ljubiš? Nije li možda vrhunac nepravde 
biti svjestan da moć Boga koji te je mogao stvoriti, može 
te također i uništiti, i svejednako se uzdati da njegova 
dobrota, ma da to može, ne će se osvećivati, i tako 
vraćati zlo za dobro, mržnju za ljubav? 


33. Jedno zlo djelo učinjeno, opetujem, nije 
zavrijedilo samo trenutačnu srdžbu, nego vječnu mržnju. 
Ti se nadaš i želiš postati jednak vrlo uzvišenom i blagom 
Gospodinu protiv njegove volje. Ti zamišljaš da bi on 
morao neprestano imati pred očima prizor što mu nanosi 
bol, da bi te morao imati kao druga, dok te ne voli; da te 
ne bi morao udaljiti od sebe, ma da bi to mogao; da bi 
štoviše, morao izabrati da on bude sam nesretan radije 
nego dopustiti tvoju propast; i promisliti da bi te on mogao 
također otjerati, kad bi to htio, ma da po svojoj dobroti 
to ne može htjeti. Doista, ako je on takav kako ga ti 
zamišljaš, ti se vladaš još više nepravedno ako ga ne ljubiš. 
Ako on podnosi uistinu tvoje djelovanje protiv sebe rađije 


53 


nego da nešto poduzme protiv tebe, kako li je neizmjerna 
tvoja izopačenost, kojom ga ne štediš, od časa kada on, 
da poštedi tebe, ne štedi sama sebe. 

Sigurno je da nema veze s njegovim savršenstvom 
ne biti pravedan jer je dobar, kao da ne bi mogao 
istovremeno biti pravedan i dobar. Pravedna dobrota 
zaslužuje prednost pred slabom i popustljivom dobrotom, 
štoviše dobrota bez pravednosti nije prava krjepost. Ti si 
nezahvalan prema dobroti Boga koji te je badava pozvao 
Da život, a ne bojiš se pravednosti koju još nisi iskusio; 
evo zbog čega drzovito griješiš, krivo, da ne ćeš biti 
kažnjen. Dakle, ti ćeš brzo upoznati onoga čiju si dobrotu 
samo upoznao. Pasti ćeš u jamu što si je bio pripremio za 
svoga tvorca i iskusit ćeš pravednost Boga. Dok se ti trsiš 
potajno snovati pobunu toliko nerazboritu protiv njega — 
koju bi on mogao spriječiti, kad bi htio, ali koju, prema 
tvom mišljenju, ne može je htjeti upravo stoga što ne može 
odustati od one dobrote koju si sam iskusio i koja nikoga 
ne kažnjava, evo pravedni će Bog okrenuti protiv tebe, u 
svojoj pravednosti, zlo što ga potajno pripremaš, jer ne 
može, nit" mora dopustiti da njegova dobrota bude 
nekažnjeno vrijeđana. On bi ublažio svoju presudu u 
kažnjavanju, ako bi se ti htio opametiti, a ne bi ti uskratio 
ni oproštenje ako se pokaješ. Ali jer ti to ne možeš htjeti 
zbog svoje tvrdoglavosti i svog okorjelog srca, on ne će 
moći propustiti kažnjavanje. 

34. Nego poslušaj svoju osudu: Bog je rekao: 
«Nebo je moje prijestolje, a zemlja je podnožje 
mojim nogama».'? Nije kazao «istok» ili «zapad» ili 
jedan bilo koji dio neba, nego «nebo; čitavo sa svim» 

jest moje prijestolje. Ti dakle ne možeš postaviti svoje 
prijestolje ni na jednom dijelu neba; kad ga je on svega 
izabrao za sebe. Ne možeš postaviti svoje prijestolje ni 
na zemlji jer je ona podnožje njegovim nogama. Zemlja 
je doista čvrsto mjesto, gdje je sjedište Crkve, koja je 
utemeljena na čvrstoj stijeni. Što ćeš sada učiniti? 
Istjeran s neba, ne možeš boraviti na zemlji. Izaberi dakle 
neko mjesto u zraku, ne da učvrstiš svoje prijestolje, 
nego za Ietjenje, da ti koji si pokušao tresti 
nepromjenjivu vječnost, budeš kažnjen zbog svoje 
vlastite promjenjivosti. I dok se ti lelujaš bacan amo 
tamo između neba i zemlje, Gospodin sjedi na svom 
veličanstvenom uzvišenom prijestolju, i sva je zemlja 
puna njegove slave. Za tebe ne će biti nikakva mjesta 
na njoj nego u zraku. 


35. Držim da neki Serafini, na krilima svoje 
kontemplacije, lete od podnožja do prijestolja i od 
prijestolja do podnožja, i da drugi zastiru koprenom 
lice inoge Gospodinu, kako bi jedan Kerubin postavljen 
pred vrata nebesa spriječio ulaz grješnom čovjeku, tako 
ovi Serafini postavljaju granicu tvojoj znatiželji. Na taj 
način ti ne ćeš moći produbljivati, drsko i nesmotreno, 
duboka otajstva nebesa, niti ćeš moći upoznati otajstva 
Crkve. Morati ćeš se zadovoljiti jedino sa pameti oholih, 
koji se ne smatraju da budu na zemlji kao i svi ostali 
ljudi, a nisu sposobni za uzlet k nebu. Ma da ti Serefini 
drže pokriveno lice Božje na nebu i njegove noge na 
zemlji, dozvoljeno ti je vidjeti koju stvar između neba i 
zemlje, ali samo onoliko koliko je dovoljno da razdraže 
tvoju zavist. Viseći u zraku gledaš silazak i ulaz anđela 
u nebo, ali potpuno ne znaš što su čuli na nebu, niti ono 
što idu javiti na zemlji. 

36. O Lucifere, koji si jutrom ustajao, sad više nisi 
«nositelj svjetla», nego «nositelj mraka» i «nositelj smrti». 
Tvoj redoviti tok bio je od istoka do juga, ati se, promijenivši 
pravac kretanja, upućuješ prema Sjeveru. Ali koliko god 
se žurio prema vrtuncima, tim više se okrećeš prema zapadu. 
Oznatiželjniče, i ja, također jednako znatiželjan znati, pitam 
te razlog tvojoj znatiželji. Ti kažeš: «Postavit ću svoje 
prijestolje prema Sjeveru».'? Smatram da ni ovaj Sjever, 
ni ovo prijestolje ne moraju se shvatiti u materijalnom smislu, 
jer ti si duh. Držim naprotiv da s imenom Sjevera jesu 
označeni osuđeni ljudi, a s imenom prijestolja tvoja vlast 
nad njima. Ti si ih vidio u istom predznanju Božjemu, jer si 
mu bio najbliže, i doista više prosvijetljen od ostalih. Ti si ih 
otkrio, pojedinačno odvojeni kao prazno i slobodno mjesto 
—jeriznjih nisu sjale zrake mudrosti, nisu bili gorući nikakvom 
ljubavi duha. A ti si odlučio vladati nad njima da uliješ u njih 
izvjesnu svjetlost svoje lukavosti, i da ih zapališ strastima 
svoje zloće. Kako je Gospodin upravljao svojom moći i 
dobrotom svima sinovima pokornima, tako je i tebi bilo 
moguće postati kraljem nad svima sinovima gordosti, i bilo 
tije moguće njima vladati svojom prepredenom zlobom i 
lukavim nevaljalstvom. Tako si mogao postati sličan 
Najvišemu. 

Čudi me zato da ti nisi predvidio svoju propast, u 
predznanju Božjem, kad si predvidio svoje kraljevstvo. Ako 
si pak predvidio svoju propast, kakva li je ludost bila čeznuti 
za vlašću povezanom s tolikom nesrećom, te više voljeti 
vlast u bijedi radije nego ostati sretni podložnik? Zar ti nije 
odgovaralo biti dionik svjetla, nego postati prvak tame? Više 
je vjerojatnije zbog čega nisi predvidio svoju propast: ili zbog 
razloga što sam ga prije kazao, to jest stoga, jer si vjerujući 

u Božju dobrotu, rekao u svom srcu: «Ne će me tražiti da 
me optuži».'** (zbog čega si, o bezbožniče, rasrdio Boga); 
ili stoga, nazrijevši kraljevstvo, odmah je u tvom oku narasla 
preda oholosti, koja te je spriječila da ne vidiš svoju propast. 


37. Također Josip, ma da je bio predvidio svoju 
proslavu, nije predvidio da će biti prodan kao rob, iako 
je on bio prodan prije proslave.!5 Ne govorim ovo što 
bih smatrao da je velikim patrijarhom zavladala oholost, 
nego zato što njegov primjer jasno pokazuje da, ako 
toliki vide u budućnosti milosti u proročkom duhu, ne 
vide sve događaje, pa ne smijemo sumnjati da ne vide 
ništa. Ukoliko netko primjećuje da se kod njega može 
zamijetiti kakva taština kada, još kao mladić, pripovijeda 
svoje sne, o čemu onda još ne zna otajstvo, odgovaram 
da ovo više treba pripisati neznanju otajstva i 
prostodušnosti mladića, nego njegovoj taštini. Ukoliko 
je nešto i bilo taštine, ona je okajana nesrećama što ih 
je, kako čitamo, on pretrpio. 

Desi se u učincima, da nekome koji put prethodno 
budu naviještene vesele stvari, da se objave; i ma da ih 
duša ne može prihvatiti bez izvjesne ugodnosti u taštini, 
ništa manje one se događaju točno kako su prethodno 
naviještene, iako ne ostaje nekažnjena ona taština kojom 
je duša bila zanesena, premda u najmanjoj mjeri, u samoj 
sebi, radi veličanstvenosti objave ili obećanja. Kao što se 
stvarno liječnik služi ne samo mašću nego također željezom 
i vatrom da reže i pali suvišno i štetno što je naraslo na 
rani, i da time tako pomogne liječenje, što ga požuruje 
ljekovita mast, tako Bog, liječnik duša, na isti način pribavlja 


1) P5 9,34 
12 Usp. Post 37, 5-10,28 

njima napasti, šalje nevolje, da bi duša po njima, 
snuždena i ponižena, izmijenila radost u bol, te doživjela 
objavu kao priviđenje. Tako postiže da duša više nije 
zarobljena taštinom, te da se objava može ostvariti u 
potpunoj istini. Na ovaj način bila je ugušena isprazna 
slava Pavlova, posredstvom ostana tijela u isto vrijeme 
dok je bio uznesen čestim objavama. Tako je bilo 
kažnjeno nevjerovanje Zaharije nijemošću, ali istina 
prethodno naviještena od anđela, i koja se u svoje 
vrijeme imala očitovati, nije zanijemila. I jest tako, kao 
što putuju sveti, usred radosti i sramote, da dok između 
izvanrednih darova što ih primaju i u sebi osjećaju 
kretnje taštine zajedničke svim ljudima, primivši 
djelovanjem milosti što ih nadmašuje — ne zaborave što 
su oni. 


38. A kakav je odnos između objava i znatiželje? 
Prigoda da govorim o tomu, miješajući ove sadržaje na 
možda pretjerani način, bila mi je dana, jer sam htio 
pokazati kako je prokleti anđeo mogao predvidjeti prije 
svoga pada ovu vlast što bi je bio dobio nad drugim, 
Bogom prokletim, ljudima, a nije nasuprot tome mogao 
predvidjeti svoju osobnu osudu. Na stranu sva druga 
pitanja što sam ih više spomenuo nego riješio, evo 
zaključka čitave kratke rasprave: anđeo je otpao od 
istine po svojoj znatiželji, jer je promotrio prije po 
znatiželji ono što je kasnije nedopušteno poželio i nadao 
se drskošću postići. 

I razmišljao je, stoga, da znatiželja zabtijeva za 
sebe prvi stupanj oholosti: budući da u njoj nalazimo 
početak svakog grijeha. I ako ne bude odmah ukroćena, 
istog časa upada u ležernost duha, a to je drugi stupanj 
oholosti. 

POGLAVLJE V. 
Drugi stupanj: Ležernost duše 


39. Monah koji se, zanemarujući sama sebe, 
okreće okolo da znatiželjno promatra druge, sklon je 
gajiti divljenje prema nekim starješinama, a prijezir 
prema nekim drugim nižim pretpostavljenima, jer u 
prvima vidi ono što zavidi, a kod drugih ono što prezire. 
Od toga proizlazi da njegov duh, postavši nepostojan 
zbog nemirnih mu očiju, i ne vladajući se ozbiljno zbog 
pomanjkanja brige za sebe, od jednog puta se digne 
uvis po oholosti, a u drugim prigodama, zbog zavisti, 
bijedno se ponizuje. Sada mu zavist budi srdžbu i on 
griješi inatom, onda ga njegova umišljena uznositost 
baca u djetinje veselje. U prvom slučaju je zločest, u 
drugom je tašt, u jednom i drugom se očituje oholim. 
Zaista je natjeran ljubavlju prema osobnoj nadmoćnosti, 
bilo kada se tuži kako nije u stanju preteći druge, bilo 
kad mu je ugodno što ih je nadvisio. 

Ovakvo stanje duha očituje se u njegovim 
riječima, sada rijetkima i zagrižljivima, brojnima i 
taštima; sad punima izrugivanja, sad kuknjavom. 
Usporedi, ako želiš, ova prva dva stupnja oholosti, sa 
posljednja dva stupnja poniznosti, pa vidi kako 
posljednji poniznosti suzbija znatiželju i predzadnji 
ležernost duha. Ja ću moći ustanoviti to u drugima ako 
ih usporedim između. 

A sada pođimo na treći stupanj, da o njemu 
govorimo, ali ne da siđemo na nj. 

POGLAVLJE VI. 
Treći stupanj: Neumjereno veselje 


40. Posebna oznaka oholih jest pronalaziti uvijek 
vesele, a izbjegavati žalosne prigode, prema uzrečici: 
«Srce je bezumnih u kući veselja».!* Stoga i monah 
koji je sišao već prva dva stupnja oholosti i prešao sa 
znatiželje do ležernosti duha, potvrđuje da veselje, 
predmet svoje neprekidne želje, ima česte prekide, 
uzrokovane zavišću prema dobrima drugih. Onda, u 
nemogućnosti da podnese svoje poniženje, rješava ne 
stvarnom obmanom svoju utjehu. Povlači svoju znatiželju 
od onoga svega, gdje bi se pokazala njegova malenkost 
i veličina drugoga, pa da se potpuno prenese na protivnu 
stranu. On ističe s još većim užitkom ono u čemu se 
njemu čini da se odlikuje, i šutke prelazi preko tuđeg 
uspjeha. Izbjegava ovako sve ono što potiče na žalost, 
panjegovo veselje može neprestano trajati. Iz toga slijedi 
da smiješno i nerazmjerno veselje osvaja iz same ove 
duše u kojoj su se prije izmjenjivale radost i žalost. 

Na ovom mjestu stavljam treći stupanj oholosti; 
nastoj shvatiti po kojim znakovima ćeš ga moći pronaći 
u samom sebi ili kod drugih. Ovakva čovjeka nikad ne 
ćeš čuti da jeca, nikada, ili rijetko ćeš vidjeti da plače. 
Vjerovalo bi se, promatrajući ga, ili da je udaren u glavu, 
ili da se očistio od svojih grijeha. U svom držanju je 
prostački šaljiv, lice mu je vedro, u svom načinu hodanja 
je očevidna taština. Sklon je šali, raspoložen je za 
smijanje za ništa. Izbrisao je iz svog sjećanja sve ono 
što je znao da je u njemu dostojno prijezira i dosljedno 
izvor žalosti, i nagomilao je naprotiv pred svojim 

duhovnim očima sve one dobre osobine za koje je držao 
da ih posjeduje, ili se pretvarao da ih kao takve ima. 
Tako ne misli na drugo osim na omiljele ugodnosti bez 
razmišljanja da li su dozvoljene ili nisu. I ne može više 
suzdržati svoj smijeh, ne uspijeva više sakriti svoje ludo 
veselje. 

Ja ću ga usporediti sa mjehurom ispunjenim u 
najvećoj mjeri zrakom. Ako se probuši šiljkom kad je 
pritisnut, dok se šuštanjem prazni, a zrak što izlazi van 
neširi se tamo i amo, nego izlazi iz malog otvora, izvodi 
kriještave zvukove. Tako je i sa monahom kad je 
napunio svoje srce ispraznim i prostačkim šaljivim 
mislima. Disciplina šutnje ne dopušta puni izlaz svim ovim 
izloženim ispraznostima, i onda ona izlazi preko glasnica 
grla, u neumjereno smijanje. Često se stidi, sakriva svoje 
lice, zatvara usne, škripi zubima; ali se uza sve to smije, 
pa i onda kada ne želi, podrugljivo se kesi. I ako 
dlanovima zatvori usta, čuje ga se kihati kroz nosnice. 

POGLAVLJE VII. 
Četvrti stupanj: Hvastanje 


41. A kad je taština počela rasti i mjehur napuhati, 
potrebno je više proširiti onaj otvor da se izbaci onaj 
zrak, olakšati trbuh, koji bi se drukčije rasprsnuo. Na 
isti način monah koji obiluje blesavom vedrinom, ako 
mu smijeh više nije, kao ni kretnje, potreban da ga izbaci 
van, provaljuje s Elihuvim riječima: «Gle, nutrina mi 

je ko mošt zatvoren, ko nova će se raspući 
mješina».!'?" Napokon, ili će govoriti ili eksplodirati. 
Onje zaista pun brbljarija, i duh ga njegova trbuha guši. 
Gladuje i žeđa za slušateljstvom da izlije na nj svoju 
ništavnost i sruši sve što osjeća, pa da uzmu na znanje 
tko je on i koliko vrijedi. Kad se ukazala prigoda 
govoriti, i ako rasprava prijeđe na Sveto pismo, navodi 
stara i nova tumačenja. Lete mišljenja, odzvanjaju 
pretjerano zanosne riječi. Sprječava onoga iko pita, 
odgovara onome koji ga ne ispitiva. On jedini postavlja 
upite i sam ih rješava. Prekida sugovornika u riječi prije 
nego što je iznio svoje mišljenje. A kada zvono zazvoni 
za molitvu u koru, mora završiti rasprava, jadikuje da 
je časoslov previše dug, a razmak previše kratak. Poslije 
molitve u koru, pita ponovno dozvolu povratiti se na 
razgovor, i to ne da duhovno okrijepi bilo koga, nego 
da istakne svoje znanje. Mogao bi, da, odgajati, ali on 
smatra da mu odgajanje nije cilj. Nije ga briga da te u 
nečemu pouči ili da od tebe nauči ono što ne zna; jedino 
mu je do toga neka se zna što on zna. Ako rasprava 
krene na duhovni život, odmah iznosi na vidjelo viđenja 
i snove. Zatim hvali postove, preporuča bdjenja, a 

posebno uzdiže molitvu. Raspravlja o strpljivosti, o 
poniznosti i o svakoj drugoj krjeposti s mnogo riječi; 
ali su riječi prazne, shvaćene jednostavno da te potaknu, 
tebe slušatelju, govoriti: «Ta, usta govore onim čega 
je srce prepuno! Dobar čovjek iz dobre riznice iznosi 
dobro, a zao čovjek iz zle riznice iznosi zlo».!?5 

Ukoliko razgovor skrene na lake probleme, pošto 
se u tome bolje snalazi, postaje još više brbljav. Ako si 
prisustvovao slušanju, rekao bi da su mu usta potok 
taštine, rijeka ludorija, do tolike mjere da nagoni na 
smijanja, a i na padanje u površnost čak i ozbiljne i 
stroge duše. 

Za kratko opetovanje, ti ćeš iz mnogih riječi 
prepoznati hvastanje. Evo ti napisani i nazvani četvrti 
stupanj oholosti. Sjećaj se njegova imena, ali bježi od 
njega. 

Oprezno sada pristupi petom stupnju što sam ga 
nazvao «posebno hvaljenje sama sebe». 

POGLAVLJE VIII. 
Peti stupanj: Posebno hvaljenje sama sebe 


42. Sramota je onome koji se hvali da je bolji od 
drugih, a ne radi nešto više od drugih, da pokaže kako je 
mnogo viši pred drugima. Za ovo nije dovoljno što 
zapovijeda opće pravilo samostana, odnosno primjeri 
starijih. Ipak, neprestano se trudi ne da bude bolji, nego 
da tome sliči. Nije mu do toga da radi za bolji život, ali da 
to ima u viđu, da na kraju to može kazati: «Ja nisam kao 
ostali ljudi».'?? Zadovoljan je više sa samim jednim 
postom što ga je izvršio dok drugi jedu, nego da je bio 
postio kroz sedam dana sa ostalima. Čini mu se da više 
vrijedi jedna kratka molitva nego čitavo noćno moljenje 
psalama. Za vrijeme ručka običaje često pogledati sa 
jednoga na drugi stol, pa ako vidi nekoga da manje jede 
od njega, ražalosti se i osjeća se pobijeđenim, i onda se 
grubo počima lišavati svega što je smatrao da se dade 
složiti kao nužno za uzdržavanje. On se više boji štete koja 
jenanesena njegovu ugledu nego patnji od glada. Ako opazi 
nekog koji je mršaviji i bljeđi od njega, prezire sebe i 
uznemiruje se. A, jer ne može vidjeti svoje lice kako izgleda 
onome što ga gleda, temeljito istražuje dlanove, laktove, 
opipava rebra i bubrege, da shvati bljedoću i boju svoga 
lica zbog mršavosti svoga tijela. Odlučan je i spreman za 
svešto čini na svoj poticaj, ali lijen u dužnostima zajednice. 
U krevetu je budan. A onda, pošto je svu noć drijemao, 
za vrijeme noćnog moljenja psalama, dok se drugi 
odmaraju u klaustru poslije kora, on ostaje sam u dvorani 
zamolitvu: iz svoga kutića pljuje, kašlje, ispunja jecanjem 
i uzdisanjem uši onima koji vani sjede. 


'5[k 18,11 

Za sve ovo što on sam čini, ali što ničemu ne služi, 
njegov se ugled povećava među jednostavnijim 
duhovima, koji naravno, sude po onome što se izvana 
vidi, ali ne shvaćaju nakanu: po kojoj, dok nesretnika 
proglasuju svecem, učvršćuju ga u njegovoj obmani. 

POGLAVLJE IX. 
Šesti stupanj: Drskost smatrati sebe svetijim od 
svih 


43. Vjeruje onome što čuje, hvali ono što čini, ne 
zadaje mu brigu cilj njegovog djelovanja. Štoviše, ako 
zaboravlja cilj, to je stoga što se privezao uz mišljenje 
što ga drugi imaju o njemu. U svim drugim stvarima, 
više vjeruje sam sebi; ali kad se radi o njegovu ugledu, 
više vjeruje drugima nego samom sebi. A nije sam u 
svojim raspravama i izvanjskim činima kada hini svoje 
sjedinjenje s Bogom, nego vjeruje sve do dubine svoga 
srca da je uistinu svetiji od svih. Bilo kakva pohvala, 
smatra, da je izrečena zbog njega, pa je ne pripisuje 
neznanju ili dobrohotnosti hvalitelja, nego, drsko, zbog 
svojih zasluga. I baš zbog toga drskost s pravom 
prisvaja sebi šesti stupanj poslije posebnog hvaljenja 
samoga sebe. Poslije toga se susrećemo s obiješću 
miješanja u sve stvari, a što sadrži sedmi stupanj. 





POGLAVLJA X. 
Sedmi stupanj: Obijest miješanja u sve stvari 


44. Tko doista vjeruje da je viši od drugih, kako 
ne može imati veće poštivanje sebe od drugih? Na 
sastancima zauzima mjesto prvoga, na savjetovanjima 
odgovara prvi. Upliće se iako nije pozvan, umiješa se 
premda nije to njegova služba. Iznova uređuje stvari 
što su već stavljene u red. Smatra da je slabo učinjeno 
i da nije u redu učinjeno sve ono što on nije naredio, 
prerađuje već učinjeno. Osuđuje suce, pa osuđuje 
također najprije one koji moraju suditi. Ako, kad dođe 
vrijeme, ne bude izabran za priora, smatra ili da je 
njegov opat ljubomoran na njega, ili da je bio prevaren. 
Ako mu je s naslova poslušnosti bilo dano neko 
zaduženje od manje važnosti, ozlojeđen je, smatra se 
prezrenim, smatra da je stvar zanemariva prihvatiti je 
ponizno od časa kad se smatra sposobnim preuzeti 
uzvišenije. 

Međutim je nemoguće da čovjek sličan njemu, 
koji se miješa u sve stvari više ludo smiono nego 
promišljeno, koji put ne pogriješi. Sada je dužnost 
starješine prekoriti onoga koji griješi. Ali kako može 
priznati svoj grijeh, onaj koji se ne smatra pogrješivim, 
aine podnosi da ga se takvim smatra? Evo zbog čega, 
kad mu se iznese koji propust, raste njegova grješnost 
mjesto da se smanjuje. Ukoliko budeš vidio da, pri 
novom pokušaju, njegov duh pribjegava zlobnim 
riječima, sigurno ćeš moći prepoznati da je pao na 
stupanj, koji se baš sastoji u ispričavanju vlastitih 
pogrješaka. 

POGLAVLJE XI. 
Osmi stupanj: Obrana vlastitih pogrješaka 
nepriznavanjem 


45. Ima više načina za ispriku vlastitih grijeha. Tko 
se ispričava, ili kaže: «Nisam to učinio»; ili: «To sam 
učinio, ali sam dobro učinio», ili, ako priznaje da je zlo 
postupio, kaže: «Nisam postupio veoma zlo»; ali ako 
je ipak priznao da je postupio veoma zlo, kaže: «Nisam 
to učinio rđavom nakanom». Konačno, ukoliko je 
svjestan također svoje rđave nakane, ponaša se slično 
kao Adam i Eva: kuša se ispričati uvjeravanjem da je 
na to bio potaknut po nagovoru drugoga. 

Ali tko osporava svoja djela tolikom drskošću, 
kako će se raspoložiti ponizno priznati svom opatu svoje 
grijehe i zle misli što se kriju u srcu? 





POGLAVLJE XII. 
Deveti stupanj: Prividna ispovijed 


46. Ma da su svi ovi načini obrane zli — ustima 
proroka su zaista nazvani opakim riječima —'* svejednako 
je lažljiva i ohola ispovijed grijeha štetnija od jogunastog i 
tvrdoglavog njihovog opravdanja. Neki, doista, kad su 
optuženi za grijehe poznate svima, a znadu da nemaju 
ufanja da će im vjerovati ako ih zaniječu, pronalaze 
doista napisano: postoje osobe koje se lukavo ponizuju, 
ali je njihovo srce puno prijevare.!?! 

Pokazuju čedno lice, snizuju se tijelom. Neki 
proplaču. Njihov glas je promijenjen uzdasima, njihov 
govor isprekidan jecajima. Ne samo da se dotični čovjek 
ne ispričava za grijehe što mu ih vide, nego ih on još sam 
pretjeruje, kako bi ti, slušajući iz njegovih usta takve 
neistinite ili nemoguće grijehe, počeo surmjati i u ono što 
je već bilo prihvaćeno kao istinito pa u nemogućnosti 
vjerovanja da se on krivo optužuje, počeo sumnjati u ono 
što je već prihvaćeno kao sigurno. Dok potvrđuju što u 
pozadini ne će učiniti da se vjeruje, brane grijeh 
ispovijedajući ga, i skrivajući ga otkrivaju ga. Priznanje 
usana visoko odzvanja, da probudi poštovanje kod drugih, 
ali zloća se nastavlja skrivati u srcu. Slušatelj smatra da 
takvo priznavanje jest više plod poniznosti nego istine, i 
primjenjuje na takve riječi svetoga Pisma: «Pravednik 
optužuje sama sebe od početka svoje rasprave».!*? Pred 
drugim ljudima, ove osobe daju rađije prednost poniznosti 
13 Usp. Ps 140,4 
13) Sir 19,23 
12 Usp. 18,17 

nego istini; ali im pred Bogom ni jedna nema prednosti. 
Kad je njihov grijeh tako očit, da ga nikakvo vještačko 
umijeće nije sposobno potpuno sakriti, oni prihvaćaju glas, 
ne srce pokornika, da se opere ne grijeh, nego tužba; traže 
popravak moralnog dostojanstva. 


47. Koliko li je dostojanstvena poniznost, ako sama 
oholost traži da bude pokrivena da izbjegne podcjenjivanje! 
Ali ovo okolišanje brzo će otkriti starješina, ukoliko se ne 
pripusti lako uzmaći oholoj poniznosti, skojom krivac kuša 
sakriti svoju krivicu i izbjeći kaznu. Peć kuša lončarevo 
posuđe, a patnja pokazuje kakvi su istinski pokajnici. Tko 
se uistinu kaje ne boji se teškoća pokore, nego također 
strpljivo, šutke u svojoj duši, podnosi sve ono što mu je za 
grijeh nametnuto, i zašto ga i on mrzi. Ako, također, u 
ovoj poslušnosti, pa iako se pretrpi bilo kakva nepravda, 
on ne odustaje, nego sve podnosi, pokazuje da je na 
četvrtom stupnju poniznosti. Tko se naprotiv hinjeno 
priznaje krivcem, kada kasnije bude pozvan zbog laganog 
prijekora, i blage kazne, ne uspijeva više glumiti poniznost, 
ni sakrivati svoje lukavstvo. Mrmlja, škripi zubima, ljuti 
se, tako pokazuje ne samo da čvrsto ne stoji na četvrtom 
stupnju poniznosti, nego da je pao na deveti stupanj 
oholosti —koji se, prema našem opisivanju, baš može zvati 
prividna ispovijed. — Da li pomišljaš, kakva li će smetenost 
onda biti u srcu oholice, kad se otkrije njegova prijevara, 
njegov izgubljeni mir, padanje njegova ugleda, a njegov 
grijeh neopran? Konačno svi upiru prstom u njega, svi ga 
osuđuju, svi su ozlojeđeni zbog njega, tim više, kada otkriju 
daje dobro mišljenje što su ga imali o njemu ranije bilo 
lažno. Nužno je, u ovom slučaju, da starješina bude manje 
sklon da mu oprosti, jer bi oprost prema jednome uvrijedio 
sve ostale. 

POGLAVLJE XIII. 
Deseti stupanj: Buna protiv starješine i braće 


48. Onaj, ako mu božansko milosrđe ne iskaže 
milost da ga natjera šutke se podložiti sudu svih — stvar je 
vrlo teška sličnim oholicama — postaje tvrdoglav i bestidan; 
i, postavši gori zbog očajanja, strovaljuje se u propast na 
deseti stupanj oholosti, a to je buna. Bio je počeo skrovito 
i drsko prezirati braću; sada se prezirmo prihvaća starješine 
javnim neposluhom. 

49. Zaista je potrebno znati da svi stupnjevi oholosti, 
što sam ih ja podijelio na dvanaest, mogu se združiti samo 
utri grupe: u prvih šest stupnjeva se rasipa prijezir prema 
braći; u četiri sljedeća prema starješini; u posljednja dva, 
što nam ostaje, vidjeti prijezir prema Bogu. 

Treba, međutim, naglasiti da ova dva posljednja 
stupnja oholosti, to jest oni što ih susrećemo kao prve 
penjući se usponom poniznosti, kako se njima mora uzlaziti 
isilaziti izvan zajednice braće, tako njima ne mogu sići oni 
koji ostaju u zajednici. Da oni moraju uzaći prije ulaska, u 
zajednicu, to nam jasno pomažu shvatiti riječi Pravila o 
trećem stupnju: «Treći se stupanj poniznosti sastoji u 
tome da se monah zbog ljubavi prema Bogu u svemu 
podvrgava starješini u savršenom posluhu».!33 

Ako dakle sv. Benedikt stavlja na treći stupanj 
činjenicu staviti se pod vlast starješine — a to je očito onda 
kada se novak priključuje zajednici - potrebno je zaključiti 
da su dva prethodna stupnja već svladana. 

Uostalom, ako monah prezire bratsku ljubav i sud 
starješine, što ima činiti dalje u samostanu? Nije za drugo, 
nego na sablazan. 


139) Sv. Benedikt, Pravilo, VTI, 2 

POGLAVLJE XIV. 
Jedanaesti stupanj: Sloboda griješenja 


50. Poslije desetoga stupnja, što smo ga prozvali 
buna, monah, istjeran ili otišao iz samostana, nalazi se 
neposredno na jedanaestom. Sada se kreće dvama 
putovima, koji izgledaju ljudima dobri,!* ali čiji svršetak 
— ukoliko mu Gospodin ne zakrči put — bacit će ga u 
pakleni ponor, to jest u prijezir Boga. Kaže Pismo: 
«Kad bezbožnik siđe na dno zla, prezire».!?5 

Jedanaesti stupanj, dakle, može se zvati sloboda 
griješenja. Monah, koji više nema pred očima starješinu 
da mu ulijeva strah, ni braću koja ga obvezuju na 
poštivanje, prepušta se udovoljavanju svojih želja s 
većom sigurnošću ukoliko je slobodniji, dok ga je u 
samostanu još zadržavalo malo straha i srama. 

Uza sve to, također, ako se sada više ne boji 
braće ili opata, još nije sasvim izgubio strah Gospodnji. 
Razum, u njemu, još se pokušava, bojažljivo, voljom 
sjećati ovoga straha, uz neznatno mrmljanje. On se ne 
podaje, odmah, i bez ustručavanja vršiti, ne znam ja 
kakva nedopuštena djela. Ali kao čovjek koji se izlaže 
opasnosti priječi pličinu na rijeci, ne trkom, nego 
iskušavajući nogom dno, tako on malo pomalo ulazi u 
vrtlog poroka. 


1% Usp. Izr 16,25 i sv. Benedikta n. d. 
19 Usp. Izr 18,3 

POGLAVLJE XV. 
Dvanaesti stupanj: Navika griješenja 


51. Nakon što, po strašnom sudu Božjem, za 
prve grijehe ne uslijedi kažnjavanje, već kušana požuda 
zahtijeva uvijek nove ugodnosti, a ponovljena ugodnost 
privlači. Požuda se budi, razum uspavljuje, navika 
zarobljuje. Nesretnik je tada odveden na dno zla. 
Povjeren je kao zatvorenik na čuvanje nasilnoj vladavini 
poroka, u času kada, sad već potopljen u ponor tjelesnih 
poroka, on zaboravlja glas savjesti i strah Božji, i 
svršava s riječima kao «luđak u svom srcu: nema 
Boga».'* Sada već ravnodušno služi se s onim što mu 
se sviđa, kao da mu je tim istim to bilo dozvoljeno: ne 
svladava svoj duh, svoje ruke, i svoje noge, od mišljenja, 
djelovanja i traženja nedozvoljenih poroka; nego, 
postavši zloban, klevetnik, zločinac, on pretresa, brblja, 
čini sve što mu padne na pamet, na usta, između ruku. 

Poput pravednika, poslije nego što se popeo na 
sve ove stupnjeve, trči sada prema životu srcem laganim 
i bez umora sa stečenom navikom vršeći dobra djela, 
tako, naprotiv, nakon što je na dno sišao, trči 
neustrašivo prema smrti. Razum, kojega nije slušao, više 
ne gospodari s njim; uzda straha više ga ne zaustavlja. 
Oni koji stoje na pola puta, naprotiv, muče se i 
uznemiruju: sada drhteći od straha pred paklom, sada 
usporeni od starih navika, oni se umaraju bilo silaskom 
bilo usponom. Samo onaj koji stoji na višem stupnju i 
koji stoji na nižem stupnju, žuri prema smrti, onaj prema 
životu; prvi lagan prema gore, drugi strmoglavce. Prvi 
lagan zbog djelotvorne ljubavi, a drugi prema dolje 


19 Ps 14,1 

pritisnut teretom strasti. Prvi više ne osjeća tereta jer 
ljubi; drugi ga više ne osjeća jer je poput neke vrsti 
slaboumna. Jednom riječi, prvi savršeno ljubi, a ljubav 
tjera strah,!?7 kod drugoga je zloća potrošena. Onome 
daje slobodu istina, ovome zaslijepljenost. Dvanaesti 
stupanj, dakle, može se zvati navika griješenja, kojom 
se gubi strah od Boga i počima ga se prezirati. 


52. «Za takvog čovjeka» - govori apostol Ivan 
— «ne kažem da se moli».!'?* Apostole, govoriš li zato 
jer moramo očajati? Ne; naprotiv toga, tko ga ljubi, 
neka plače za nj. Iako se ne usuđuješ moliti, ne prestani 
plakati. 

Ma što kanim reći? Možda će ostati izlika za nadu 
kad više nema mjesta za molitvu? Poslušaj onu ženu 
koja vjeruje, koja se nada, a svejednako ne pita: 
«Gospodine» - veli ona «da si bio ovdje brat moj ne 
bi bio umro».!?* 

Velika vjera njezina, kojom vjeruje da je Gospodin 
bio ondje, mogao je svojom prisutnošću odalečiti smrt. 
A sada, što on može učiniti? I svejednako ona ne sumnja 
da onaj koji je mogao ostaviti ga živoga može ga uskrisiti 
i kada je mrtav. «Ali sada znam» - ona dodaje — «da će 
ti Bog dati sve što god zatražiš od njega».!'“* Zatim, 
Gospodinu, koji je pita: gdje ga pokopaše, odgovori: 
«Dođi i vidi».“! Zašto? Marta, ti nam daješ velike dokaze 
svoje vjere; pa zašto se ne usuđuješ? «Dođi» i «vidi» - 
govoriš. Ali, kada se nadaš, ne nastavljaš i da kažeš: 


99 Usp. 1 Iv 4,18 
59 11v5,16 
19]Iv 11,21 
“Iv 11,22 
40 [Ivy 11,34 

«I uskrisi ga?» Ali ako se pak ne nadaš, zašto uznemiruješ 
Učitelja bez razloga? Može li vjera postići koji put ono 
što se molitvom ne usuđujemo? Konačno, ti pozivaš 
Učitelja da se ne približuje mrtvacu, pa mu govoriš: 
«Gospodine, već zaudara, već je četvrti dan».!* 
Govoriš li to iz očaja ili pretvaranja? I Gospodin, poslije 
svog uskrsnuća, pričinjao se da ide dalje, dok je stvarno 
želio ostati s učenicima.'“* Odnosi se na događaj u 
Emausu. Svete žene, Kristove prijateljice, ako vi ljubite 
svoga brata, zašto ne zovete milosrđe onoga, u čiju moć 
ne možete sumnjati i nemati povjerenja u njegovu 
dobrotu? One odgovaraju: «Zato što mi na ovaj način 
bolje molimo, nemajući molitvenog držanja; pouzdajemo 
se uspješnije kad izgledamo da se ne pouzdajemo. 
Iskazujemo svoju vjeru: i onaj kome nisu potrebne riječi, 
zna što trebamo. Dobro nam je poznato da On sve može, 
a ovo čudo vrlo veliko, tako novo i nečuveno, iako je u 
Njegovoj moći da se ostvari, mnogo nadvisuje sve zasluge 
naše poniznosti. Nama je dovoljno pružiti prigodu 
Njegovoj moći i priliku Njegovoj dobroti. Dajemo 
prednost čekanju onoga što On hoće, radije nego drsko 
ineustrpljivo pitati, ono što ne voli. Naša nježnost možda 
će nadomjestiti ono što nedostaje našim zaslugama». 

Vidim, također, suze Petrove, poslije teškog 
zatajenja, ali ne čujem molitve, pa ipak ne sumnjam u 
oproštenje. 

53. Nauči, dakle, od Gospodinove Majke čvrsto 
vjerovati u dobivanje čudesa, i uzdržati sovakvom čvrstom 
vjerom i nježno finim poštovanjem. Nauči poljepšati vjeru 
421v 11,39 
49[Lk24,28 

nježnošću, da suzbiješ preuzetnost. «Nemaju vina» -'“ 
ona veli. Kakvom li obzirnošću i fnoćom potiče Isusa da 
pomogne u onome na što se smatrala potaknuta 
djelotvornom ljubavlju! Pa da bi i ti naučio, po ovom 
primjeru, više uzdisati nego obijesno se žaliti, ona, ublažujući 
velom sramežljivosti žar ljubavi, s obzimošću je prešutjela 
pouzdanje koje je imala da će biti uslišana. Nije se približila 
Gospodinu okolo, nije mu govorila da uzvanici čuju: «Vruće 
te molim, sine, nemaju vina, pozvani su ožalošćeni, zaručnik 
je zbunjen; pokaži što ti možeš». Ma da je na srcu nosila 
sve ostale brige, ma da je žarka njezina ljubav jasno 
očitovana, pobožna majka se postrance približila moćnom 
Sinu, ne da kuša što On može, nego da mu potakne volju. 
I ona kaže: «Nemaju više vina». Što li je od ovoga čednije 
iuistom času pouzdanije? Vjera ne malakše pred osjećajem 
usrcu, ni glas pred ozbiljnošću, a ni uspjeh pred njezinom 
željom. 

Ako ona koja je majka, zaboravlja da je to, i ne 
usuđuje se da pita jasno i glasno čudo vina, ja, koji sam 
jadni sluga, za koga je to već neizmjerna čast biti sluga 
Sina i Majke, s kakvom smjelošću se usuđujem moliti 
uskrisenje mrtvaca pokopana prije četiri dana? 


54. Poznat nam je onaj prizor o dvama slijepcima iz 
jeizgubio,!'* a onaj drugi se rodio slijep.'“* Onaj koji je bio 
izgubio vid, zaslužio je čudesno ozdravljenje svojim 
pobožnim molitvama i vikom iz svega grla;!*" onaj, nasuprot, 
4“ 1v2,3 
45 Usp. Mk 10,46 


14 Usp. Iv 9,11 

rođeni slijepac, primio je milost od svog prosvjetitelja na 

još milosrdniji ičudesniji način, i ako jenije požurio nikakvom 
molitvom. Prvome Gospodin kaže: «Tvoja te je vjera 
spasila»,'“* a drugome, naprotiv, ne. 

Osim toga poznato nam je da su bile uskrišene 
dvije osobe nedavno preminule!? i jedna treća 
preminula prije četiri dana_!'" Pa ipak, samo je ona koja 
je još uvijek ležala u svojoj kući bila uskrišena po 
molitvama svoga 0ca;!'5! druge dvije dobile su ponovno 
život po neočekivanoj darežljivosti božanske dobrote.!5? 


55. Ako bi se na sličan način dogodilo — Bog nas 
toga sačuvao — da neki od naše braće umre ne tijelom, 
nego dušom, kroz sve ono vrijeme što će ga on provoditi 
s nama, ja, makar sam grješnik, kucat ću s braćom 
molitvama na Spasiteljeva vrata. Ako on ponovno oživi, 
stekli smo brata. A ukoliko ne zaslužujemo da budemo 
uslišani; i onaj, nemoćan podnositi žive, kao ni oni njega, 
početi će se oholiti, ja ću nastaviti ustrajno plakati za 
njega, ali ne ću moći moliti s isto tolikom nadom. Ne 
usuđujem se više javno reći: «Dođi, Gospodine, uskrisi 
našega mrtvaca». Svejednako, srcem u neizvjesnosti, 
ne ću prestati u sebi vikati, posve drščući: «Može biti... 
može biti... može biti... da Gospodin usliša želju 
siromaha,!'? da njegovo uho čuje raspoloženje njihovog 
srca». I još ću vapiti: «Zar na mrtvima činiš čudesa? I 


“7 Usp. Mk 10,47-48 
“Lk 18,42 

149 Usp. Mat 9,23; Lk 7,12 
150 Ty 11,17 

15" Usp. Mt 9,23 

152 Usp. Lk 7,12; Iv 11,17 
15) Usp. Ps 9,18 

zar će sjene ustati i hvaliti tebe?'* I o onome koji je 
već četiri dana bio mrtav govorit ću: «Zar se u grobu 
pripovijeda o tvojoj dobroti. O vjernosti tvojoj u 
Propasti?»'* Kroz ovo vrijeme Spasitelj, ako hoće, može 
nam biti susretljiv, iznenada i neočekivano, potaknut suzama 
pratilaca pokojnika, a ne molitvama, može za žive vratiti 
život umrlomu, a isto tako pozvati od mrtvih onog koji je 
već pokopan. 

Nazvao sam mrtvacem onoga, koji se, braneći svoje 
grijehe, srušio na dvanaesti stupanj. Doista svjedočanstvo 
jednoga mrtvaca smatra se nikakvim, jer je kao onoga 
kojega više nije.!** Poslije desetog stupnja — koji je treći 
ako se broji počevši od osmoga - , strast ga je zanijela u 
slobodu griješenja, pošto je isključen iz bratske zajednice. 
Tko je zatim stigao na četvrti stupanj, može biti opravdano 
smatran mrtvacem od četiri dana, i kao pokopanim kada 
padne na peti s navikom griješenja. 


56. Ali ipak ne smijemo prestati za njih moliti iz dna 
duše, iako se ne usuđujemo to javno činiti. Pavao je plakao 
zbog onih za koje je znao da su umrli nepokajani.!*7 Ma 
dasuse oni sami isključili £z molitava zajednice, ne možemo 
ih isključiti iz naše ljubavi. Crkva se više ne usuđuje javno 
za takve moliti, pa neka, za života, o tome promišljaju u 
kolikoj se opasnosti nalaze, - dok se javno moli i s 
pouzdanjem za Židove, heretike. Na Veliki petak, doista, 
kad se moli, spominjući ih posebno, za sve grješnike, 
nikakvog spomena nema za izopćene. 


159 Ps 87,11 

159 Ps 87,12 

159 Usp. Sir 17,26 
159 Usp. 2 Kor 12,21 

POGLAVLJE XVI. 
Konačni naputak onome za koga je napisan 


57. Bez sumnje, brate Gotfrido, reći ćeš mi da 
sam napisao razne stvari različite od onih za koje si me 
bio zamolio i koje sam ja osobno bio obećao, jer na 
mjesto stupnjeva poniznosti ja sam govorio o 
stupnjevima oholosti. Stoga ti odgovaram: nemoguće 
mi te je poučavati u onome u čemu ja nisam poučen. 
Nisam se smatrao sposobnim govoriti o uspinjanju, jer 
ja znam više silaziti nego se uspinjati. O stupnjevima 
poniznosti može te poučavati sveti Benedikt, koji ih je 
kao prvi sredio u svome srcu; ja nisam sposoban navesti 
ništa drugo nego red moga silaska. U njemu se, još 
uvijek, ako se pomnjivo pregleda, može zamijetiti 
također put uspinjanja. Ako doista, putujući u Rim, ti 
susretneš putnika koji se vraća iz Rima, pa ga zamoliš 
za put, što bi mogao bolje nego pokazati put kojim je 
on došao? Dok ti on spominje imena dvoraca, varoši, 
gradova, rijeka, brda, što ih je prešao, ne opisuje samo 
svoj put, nego ti u isto vrijeme naviješta tvoj. Dolazeći 
u Rim, ti ćeš prepoznavati ista mjesta koja je on prošao 
na povratku odanle. 

Slično ćeš moći otkriti u mom silasku stupnjeve 
silaska, i , u njihovu silasku, ti ćeš ih bolje čitati u svome 
srcu nego u mojoj knjizi. 

U SLUŽBI VJEČNE RIJEČI 


Među prvim spisima koje piše Bernard (1090.-1153.), 
cistercit (reformirana grana Benediktinskog reda), opat iz 
Clairvauxa, a na molbu svoga subrata brata Gotfrida, bila je 
ova rasprava «O stupnjevima poniznosti i oholosti», koju 
je potom predao svojim monasima, koji su odlazili diljem 
Europe i osnivali nove samostane. 

Potrebno je, i u kraćem prikazu, reći nešto više o 
ovome velikome reformatoru, feologu i filozofu rane 
skolastike, koji se bio suprotstavio i sanome Abelardu na 
koncilu u Sensu, na Duhove 1140. g., osuđujući njegove 
propozicije, koje su umanjivale ugled i vrijednost božanske 
objave. 

Kao monah, Bernard se odlikovao poniznošću, 
poslušnošću, znanjem, mudrošću Duha Svetoga, a i čudesima, 
te je ubrzo — razvijajući silnu aktivnost za dobro Crkve, uz 
cijenu svoga žrtvovanja i potpune predanosti Kristu, - bio 
pozivan i od samog Pape da rješava mnoge crkvene 
probleme, da sudjeluje, za vrijeme raskola, na koncilu u 
Etampes-u, pokazujući na pravoga papu Inocenta II.; da 
suzbija mnoge krivovjerne pokrete, propovijeda i izlaže pravi 
crkveni nauk vjere protiv neomanehejskih zabluda, kako bi 
kršćane ponovno vratio pravim izvorima bogoštovlja; da u 
svojstvu diplomata pomiruje razne gradove, općine i države; 
formira nove samostane. Iako kao cistercit, redovnik i mistik 
živi u klauzuri, mora boraviti i izvan nje, slušajući i svoga 
učenika — papu Eugena III., kojemu pomaže — riječju, 
savjetom i spisima — na duhovnoj obnovi Crkve i svijeta. — 
Bio je uistinu «čudovište svoga stoljeća». 

Propovijedajući ljubav Ljubavi, Bernard će 
pokrenuti i zadiviti mnoga srca, zanoseći svojom nadahnutom 
riječi naraštaje, ižarujući svojim spisima vječne vrijednosti, 
ukazujući na bistrinu svoga Izvora, te svaki put vodeći sobom 
u Clairvaux, novu opatiju, koju je osnovao u svojoj 25. godini, 
mnoge kandidate, oduševljavajući ih za redovništvo, tako da 

jeuistoj bilo oko 90 novaka. —I u vremenu od trideset osam 
godina opatske službe, Bernard će odaslati šezdeset i sedam 
samostanskih rojeva, kako spominje p. Bernard Martelet, 
cistercit, izvrstan njegov poznavatelj, šaljući ih diljem 
Francuske, Španj olske, Portugala, Italije, Njemačke, 
Nizozemske, Engleske, Irske - Švedske. I za njega je — kao 
i za sv. oca Franju i sv. Majku Klaru — najviša filozofija bila: 
upoznati Isusa Krista utjelovljenoga i raspetoga. 


ži 

Dok je Berard najprije u svojim govorima subraći 
razlagao o 12 stupnjeva poniznosti — prema 7. poglavlju 
Pravila sv. Benedikta — njima je suprotstavio i 12 stupnjeva 
oholosti, da jače istakne opreku među njima i da mu put 
poniznosti bude jasniji. Bratu Gotfridu preporučuje: 
«Pronalazi u sebi ove stupnjeve oholosti, pa se ne ćeš morati 
umoriti naći put poniznosti» (Nav. dj., I1,27).Tim spisom — 
raspravom želio je obnoviti duh svoje subraće, za koje 
također piše i Apologiju. 

U svemu se — s obzirom na krjepost poniznosti — 
obazire i oslanja na Krista, koji je rekao: «Ja sam Put, Istina 
i Život» (Iv 14,6). Ili: «Učite se od mene, jer sam blaga i 
ponizna srca i naći ćete pokoj dušama svojim» (Mt 11,29). I 
u svjetlu Isusove osobe, on će lakše i uvjerljivije pokazati 
put poniznosti, kojim treba ići, da bi se postigao konačni- 
eshatološki cilj. 

Svoju raspravu raspoređuje u 12 stupnjeva, prema 
sv. Benediktu, utemeljitelju. Plod poniznosti je, po Bernardu, 
poznavanje Istine; Istine, o kojoj je želio doznati i sam 
Pilat iz ustiju same Istine; koju nije poznavao, koje je 
položeno na vrhuncu. Osvjetljuje to slikom Jakova 
kojemu se Gospodin očitovao na vrhu ljestava, kojima 
su izlazili i potom silazili Anđeli. I Krist zove da k Njemu 
dođemo putem poniznosti: «Dođite k meni svi vi koji ste 
umorni i opterećeni i ja ću Vas odmoriti» (Mt 11,28). Odmorit 
čeih i okrijepiti svojom ljubavlju. 

Bemard ističe da Istinu lakše milosrdni pronalaze nego 
čisti, pa im daje prednost. — «Blaženi milosrdni jer će milosrđe 
postići» (Mt 5,7). 

A blagi i krotki su pak ispred milosrdnih. Isusov je 
duh bio nadasve blag i krotak, jer je iskustveno naučio 
poslušnost od onoga što je pretrpio (Usp. Heb 5,8). I «budući 
daje sam trpio, može pomoći onima koji su u kušnji» (Heb 
2,18). 

Bemard navodi: «Iskustveno je spoznao milosrđe u 
svojoj muci, a poslušnost u svojoj poniznosti» (Nav. dj. IL,9). 

I ističe: «Tko u sebi nije krotak, ne može se uvrstiti u 
milosrdne. Stoga istinu treba najprije tražiti u sebi. Onaj koji 
dobro pozna sebe, bit će ponizan, jer će u istini biti osvijetljen, 
sebe sagledati, sebe prezirati — ne sebe u ontičkom smislu 
kao Božje djelo, nego s obzirom na svoju bijedu. I da 
promatranjem samoga sebe postane blag. 

Svakako, Bernard dolazi do teološkog temelja 
poniznosti — do istine. Alstina je — Krist! — Oholost 
pak, od svoga najnižega do najvišega stupnja, dovodi do 
navike griješenja, što je u biti prijezir Boga. 

Posredstvom poniznosti Sin zove u I. nebo; 

Po ljubavi Duh Sveti u II. nebo, a po kontemplaciji 
Otac u III. nebo. 

I Berard naglašava: «Stvarno su, ne samo Sin, nego 
i Duh Sveti i Otac s pravom nazvani Istina» (Nav. dj., 11,20). 


* # * 

Na Isusovu izjavu svojim učenicima da ne zna ni On 
o Sudnjemu — posljednjemu danu nego samo Otac, Bernard 
obrazlaže: Isus je po svom vječnom bivstvovanju znao za 
svaku stvar i svaki događaj, pa tako i o Sudnjemu danu, ali 
jer je u svojoj ljudskoj naravi stjecao tijekom vremena 
spoznaje, to po svojoj ljudskoj naravi nije mogao znati za taj 
dan. 

Isusovoj poniznosti suprotstavlja Luciferovu oholost, 
koji je htio nadići i samoga Stvoritelja, koji se nije htio pokoriti 
predočenoj Tajni o utjelovljenju Sina Božjega, koji se imao 
zaodjenuti u ljudsku narav, da bi izvršio otkupljenje roda 
ljudskoga; koji se nije htio pokoriti Bogu, želeći radije da 
bude gospodar u zlu i prokletstvu nego ponizni podložnik 
Božji. I zato nema mira ni mjesta svoga boravišta: ni na 
nebu, jer je ono posvema Božje, a niti na zemlji, koja je 
također sva Božja. Zato, kao nositelj mraka i smrti, luta — 
veli Bernard — zračnim prostorom, bacan amo — tamo, ali 
ne može pratiti misli Božjih anđela, koji također uzlaze i silaze, 
niti im se približiti, niti doznati tajne... 

kt + 

Bemard dobro poznaje ljudsku psihu, ponirući u istu, 
pa tako stvarno, konkretno, plastično opisuje doživljavanje i 
ponašanje monaha, koje nije, ili jest, u skladu s redovništvom. 
Otkriva pravi izvor u srcu, koje — kod zlih — nije pokorilo 
požudu u sebi, koje nije ponizno niti upravljano po Isusovu 
Srcu. Zato iz te oholosti izvire sav nemir sa samim sobom, s 
drugima, sa starješinom i s Bogom; sav bunt i prijezir, 
neposluh, sve do izuzeća od posluha, odlazak i put slobodnog 
griješenja. 

Pronalazi za takve zadnji lijek: molitvu i obraćanje 
Onome koji može uskrisiti mrtvaca, kao što je na zagovor 
Marte i Marije uskrisio im brata Lazara, koji je već trunuo u 
svome grobu. Ostavlja mogućnost nade... i za takve teške 
slučajeve. 


x > 
Sv. Bernard izvrsno poznaje Sveto pismo pa često 
citira navode iz njega, ilustrirajući i osvjetljujući pomoću istih 
zbivanje — događaj. 
Ljubav je glavna srž Bernardova života i 
djelovanja: ljubav prema Kristu i Mariji, što je dokazao, i 
usvojim opsežnim spisima o Mariji, koje smo objavili u našem 

«Symposionu» godine 1984., iz kojih odsijeva bistrina 
vječnoga Izvora, jednostavnost, (dok su u ovim Stupnjevima 
poneka mjesta pomalo teška i složena); sva prozračnost i 
ljubav njegova srca i duha prema Djevici. 

Neka nam sv. Bernard pomogne da i mi zahvatom 
Duha Svetoga, uz pomoć Marije i Krista, stignemo svome 
vječnome Cilju, u zagrljaj Trojstvenih Osoba. 





Bogojavljenje, 2006. 


S. Marija od Presvetoga Srca 
Anka Petričević, 
urednica 

Uredafic S. Marija od Prese. Srca 
1) Margarita: PORUKA MILOSRDNE 
LJUBAVI L2i3.izd 
2) S. Marija od Presv. Srca: BOG JE 
LJUBAV LiŽizl 
3) Sv. Ivan od Križa: TAMNA NOĆ 
1,23.i4. izd; 
4) Sv. Ivan od Križa: ŽIVI PLAMEN 
LJUBAVI l.i2izd; 
5) Sv.Ivanod Križa: DUHOVNI SPJEV 


l.i2izd; 

6) Sv. Ivan od Križa: KRAĆI SPISI 
1,23.izd; 

T) Sv. Ivan od Križa: USPON NA GORU 
KARMEL 1,2i3.izd; 

8) Thomas Merton: NOVE SJEMENKE 
KONTEMPLACIJE = 1.2i3.izd; 

9) ThomasMartoa: NITKO NIJE OTOK 
1.i2.izd; 


10)Toma Čelasski: ŽIVOTOPIS SV. 
KLARE i njezini spisi L,2i3.izd; 

11)S. Marija od Presv. Srca: 
MAGNIFICAT 

12)Sv. Ljudevit Marija Griguioa Moat- 
fortski: SABRANA DJELA 

13) Sv. Bosaveninra: PISMO SESTRAMA 
OSAVRŠENOM ŽIVOTU 

14)S.M. Anđela Sorazu: ČAROBNOST 
MISTIČNOG ŽIVOTA 

15) ŽIVOTVORNI DRAGULJ duhovnog 
života (O otajstva Euharistije) 

16)Sv. Tomu Akvinski: STOŽERI 
KRŠĆANSKE VJERE 

17) S. Marija od Presv. Srca: ALVERNIJA 

18)BI. Anđela _Folinjska: KNJIGA 
ISKUSTVA PRAVIH VJERNIKA 

I9)Sv. Grgur iz Nise: SPIS O 
DJEVIČANSTVU 

20)S. Mariju od Presv. Srca: FRANJINA 
LJUBAVNA KRIŽU SIAI 
SVJETLA) Li2.izd; 

21)S. Marija od Presv. Srca: MORE 
SJAJA 

22) Jeronim Jaegen: MISTIČNI ŽIVOT 
MILOSTI 

23) Sv. Berard: O MARIJI 

24) Dr Gorda Walihcr-FENOMENOLOGIJA 
MISTIKE 

25) S. Marija od Presv. Sva: DAR ŽIVOTA 

26) Dr. Klara Fietz DUHOVNI DNEVNIK 


27)S. Marija od Azmđela Sorazu: 
DUHOVNI ŽIVOT 

28)Origra: POČELA 

29) Sv. Bosavenizra: TRI PUTA 

30) GLE OVO SRCE 

31)Ch. de Fouczuld: PISMA I ZAPISI 

32) S. Marija od Presv. Srca: AVE MARIA 

33) S. Marija od Presv. Srca: TORNJU 
BJELOKOSNI 

34)S. Marija od Presv. Srca: MARIJA 
MAJKA LJUBAVI 

35)Sv. Katarina Sijenska: DIJALOG 
BOŽANSKE PROVIDNOSTI 

36)S. Marija od Prezv. Srca: U SVETIŠTU 
DUŠE 

37) O. Lorenzu Sales: VELIKA LJUBAV 
BOGU POSVEĆENIH DUŠA 

38)SPISI SV. FRANJE I SV. KLARE, 
Azižana 1.i2.izd; 

39)S. Marija od Presv. Srca: O 

ŽIVOTU 


40) Renć Laurentin: S MARIJOM U 
DOŠAŠĆU PREMA TREĆEM 
TISUĆLJEĆU 


41)Sv. Margareta M. Alacoque: 
AUTOBIOGRAFIJA 


42) Jarunizv Namec: SV. JANJA PRAŠKA 

43) Sv. Teodor Studi: PISMA MONA- 
HINJAMA 

44)Picro Bargellini: CVJETIĆI SV. 

45) Sv. FRANJO SVOJIM KĆERIMA 

46) Bi. Rajmand iz Kapue: ŽIVOT SV. 

53) ŽEĐZA RASPETIM Pismo pape Ivana 

SB) Edoardo Luini: SV. ANTUN 

59) Marijsa Duminik Kovač. SV. ANTUN 
PADOVANSKI 

60) Margarita: PORUKA MILOSRDNE 
LJUBAVI 3.prošireno izd ; 

61)Prof. Ivo Grguev: SVEMIRSKI 

62) Bi. Raptista Varzav: DUHOVNI ŽIVOT 

64) Su. Tama Mare: KRISTOVA ŽALOST 

RUŽE 


70) Marijen Dominik Kovač: SV. 
ELIZABETA TIRINŠKA 

T7)S. Veronika Giuliani: DNEVNIK 
(ISKUSTVOI MISTIČNA NAUKA) 

TT) S. Veronika Giuliani: DNEVNIK 
(ISKUSTVOIMISTIČNA NAUKA) 

78) Sv. Atanazija: ŽIVOT SV. SINKLETIKE 
79)Sv. Ambrozije: SPISI O DJEVI- 
ČANSTVU 


£0)S. Marija od Presv. Srca: ZOV 
VJEČNIH VRHUNACA 

81) Sv. Katariaa_Bolonjska: SEDAM 
DUHOVNIH ORUŽJA 

82) S Marijaod Presv. Srca: MOJ VJEČNI 
OCEANE 


3) Blažena Marija od Utjelovljenja: 
SVJEDOČANSTVO 


84) Ivan-Marin Vinrncy: BOG NASLJUBI 

85) Prof. dr. sc. O. Atanazije Matanić 
NA IZVORU FRANJEVAČKE 
DUHOVNOSTI 

86)S. Marija od Prezv. Srca: SRCE 
SVEMIRA I SVIJETA 

87) S. Muzija od Presv. Srca: 
EUHARISTIJSKI BOG SREDIŠTE 
KLARINA ŽIVOTA 

£8) Sv. Ljudevit Montfortski: RASPRAVA 
O PRAVOJ POBOŽNOSTI PREMA 
DJEVICI MARIJI 

89) S. Marija od Presv. Srca: OSTANITE 
U MOJOJ LJUBAVI 

90) S. Marija od Prezv. Srca: SRCIMA 

9I)Sveti Bernard: STUPNJEVI 

S. Marija od Presv. Srca: SAMOSTAN 
SVETE KLARE monografija 

S. Marija: APOKALIPSA pocrma 

S. Marija: OTKUPITELJEVA LJUBAV 

S. Marija od Presv. Srca: MOJ VJEČNI 
IZVOR 

SYMPOSION Samostan sv. Klare, Split - 
monografija - katalog 

S.Mmija od Presv. Srca: ZNAK 

S. Marija od Presv. Srca: BOG PREBIVA 
MEĐU NAMA -recitali 

S. Marija od Prezv. Srca: MUČENIČKA 
HRVATSKA 

& Marija odPresv. Srca: SVETA ŽRTVA 

ZEMLJO MOJA 

S. Marija od Presv. Srca: ZARUČNICA 

Zbornilkc DUHOVNI LIK SV. KLARE i 
njezina poruka aašem vremena 

